«Egunotan beharrezkoa da aniztasuna aldarrikatzea, ez modu sinbolikoan, modu praktikoan baizik» | erritarrak | GAUR8 - mila leiho zabalik\n2019 ABU. 03\n«Beste Hitzak/Other Words» ekimenaren koordinatzaile nagusia\n«Egunotan beharrezkoa da aniztasuna aldarrikatzea, ez modu sinbolikoan, modu praktikoan baizik»\nEuskal Herria, Mazedonia, Irlanda, Eslovenia eta Frisia. Errealitate oso desberdinak bizi dituzten bost herrialde, parekotasun garrantzitsu batekin: guztiek daukate bultzatu eta babestu beharreko hizkuntza txiki edota gutxitu bat. Amaitzear den proiektuak harilkatu ditu guztiak eta bidean baita besteren bat ere.\n«Hizkuntza txikien alde lan egin beharra dago; inoiz baino behar eta premia handiagoa dago aniztasunaren aldeko bideari eusteko, eraso eta arrisku ugari dauzkagulako»\n«Europaren ahultasunez hitz egiten den garaiotan, era honetako programak badira Europa egiteko modu bat. Finean, estatu handi batzuk kenduta, Europan denok gara herri txikiak»\nLau urteko bidea aurreikusia zuen “Beste hitzak/ Other Words» proiektuak. Eta bide horixe bete du asteon. Azken puntadak irailean emango dizkiote egitasmoari.\nEuropa mailako hizkuntza txiki edota txikituak ikusaraztea, bultzatzea eta beren artean harremanetan jartzea zuen helburu nagusia proiektuak. Donostia Kultura eta Donostia 2016 hasi ziren proiektua josten eta nazioartean beste lau bazkide izan dituzte: Irlanda, Mazedonia, Eslovenia eta Frisia.\nBaina aurreikusitako bidean espero gabekoak ere gertatu dira. Adibidez, Curaçaok, Venezuela parean den Herbehereen mendeko irlak, parte hartu du proiektuan eta frisiarrek, bertsolaritzarekin liluratuta, bertso eskolen ideia eraman nahi dute berera.\nEsandakoa, aurreikusitakoak bete dira eta espero gabekoak besoak zabalik hartu dituzte; literatura aitzakia, hizkuntza txikietan ari direnek desberdintasunetik parekotasunak ikusi dizkiotelako elkarri. Proiektuaren koordinatzaile Imanol Galdosekin errepasatu du GAUR8k bidea.\nDonostia 2016aren bueltan sortutako proiektua da.\nDonostia 2016aren testuinguruan sortutako proiektua da bai. 2015eko urrian, Donostia Kulturako hainbatek proiektua prestatu eta Europan aurkeztu zen. Lau urteko ibilbidea aurreikusia zuen proiektuak eta, Donostia 2016ko egitura bertan behera geratzean, beste norbaitek eutsi behar zion proiektuari. Horregatik sartu zen nagusiki Donostia Kultura, egitasmoak jarraipena behar zuelako 2016tik harago.\nHizkuntza txikien eta gutxituen bozgorailu izateko bokazioarekin sortu al zen?\nBaietz esango nuke. Proiektuan parte hartzen duten bost errealitateak oso desberdinak dira, baita egitura politiko aldetik ere.\nAdibidez, Irlanda oso kasu paradigmatikoa da. Estatu bat da –parte bat behintzat–, identitate handiko herria da, baina hizkuntzaren aldeko hautua ez zuten egin. Urratsak ematen ari dira, baina garbi esan beharra dago Irlandan une honetan Euskal Herrian duela 50 urte genuen egoera paretsuan daudela hizkuntzari dagokionez.\nGure krisi, ahulgune eta eraso guztiak ahaztu gabe, irlandarrei edo frisiarrei esaten diegunean gure gazteek unibertsitatean euskaraz ikasten dutela, harrituta geratzen dira. Eta egia esan, proiektuan parte hartu dugun bost errealitateetan, euskararena da aurreratuen dagoena.\nFrisieraren arrastorik ere ez dago unibertsitatean eta lehen eta bigarren hezkuntzako eskoletan ere apenas ordu gutxi batzuk eskaintzen dizkiote. Baina nederlandera bera ez dago askoz hobe Herbehereetan. Badira zenbait herrialde oso aurreratu, bertako hizkuntza nazionala bigarren lerroan utzi eta ingelesaren aldeko hautua egin dutenak.\nEsloveniaren kasuan, estatu bat da, biztanle kopuruan Euskal Herriaren parekoa, eta eslovenieraren ofizialtasuna nahiko errotuta daukate. Mazedonian ere antzeko.\nHizkuntza txikietan aritzen diren idazleentzat sorkuntza-egonaldiak. Hori zen programaren ardatz nagusia.\nBai, eta hori erabat bete da. Nik uste dut aukera ikaragarri bat izan dela hizkuntza txikiak beren eremutik kanpo ezagutzera emateko. Irlandako ordezkariak esan zuen, eta ni harritu egin nintzen, gaelikoz idazten duten idazleek nazioartean egonaldiak egiteko izan duten lehen aukera izan dela. Horrek zalantzarik gabe balio handia dauka.\nNik uste dut proiektu honek balio izan duela norberaren esperientzia kanporatzeko, horren berri emateko, eta, era berean, besteen errealitateaz jabetzeko. Horrek ikaragarrizko balioa dauka; Mazedonian edota Eslovenian izan diren euskal idazleek enbaxadore lana egin dute eta hori garrantzitsua da.\nHorrez gain, freskatzeko aukera izan da, arnasa hartzekoa eta ahalduntzekoa; gure hizkuntza txikiek gure herritik kanpo ere balio dutela ikusteko aukera.\nErrealitate oso desberdinak ditugu; akademikoki, intelektualki, ekonomikoki, politikoki... baina elkarren beharra daukagu zalantzarik gabe.\nEuroparen ahultasunez hitz egiten den garaiotan, hau bada Europa egiteko modu bat. Finean, estatu handi batzuk kenduta, Europan denok gara herri txikiak.\nHerri txikiak eta hizkuntza txikiak kabitzeko moduko Europan sinisten duzu beraz.\nEz dago beste aukerarik. Momentu honetan mundu osoan bi ikuspegik talka egiten dute. Bat, homogeneoa, etnizitateei eta aniztasunari ateak ixten dizkiona; AEBetan, Brasilen eta Europako toki askotan ikusten ari garena.\nNik adibide bezala jartzen dut Boisen gertatu dena. Ondo ezagutzen dut bertako errealitatea eta lotura handia daukat Idahoko hiriburuarekin. Boise State unibertsitateko errektore berriak kargu hartu zuen duela bi aste: Marlene Tromp. Idaho oso estatu errepublikano eta eskuindarra da. Parlamentuko gehiengo errepublikanoak Boiseko unibertsitateko errektoreari bidali dion lehen eskaera honakoa izan da: aniztasunaren eta gutxiengoen alde martxan dauden programa guztiak bertan behera utzi ditzala.\nBoise State Universityk urtetan programa ugari jarri ditu martxan munduan zeharreko jendea bertara erakartzeko; afrikarrak, nepaldarrak... Programa horiei esker, Boiseko unibertsitateak ahots desberdineko ikasleak bildu ditu urte askoan. Eta orain zer eta bikaintasun akademikoari aniztasunaren aldeko programa horiek kalte egiten omen diote. Gezurra galanta. Boisen sekulako iskanbila sortu da kontu horrekin.\nHorrekin esan nahi dudana da, Boisen, Espainian edo Brasilen berdin, hori daukagula jokoan. Eta Other Words programa testuinguru horretan kokatu behar da. Literatura arloan daukan balioaz gain, mundu mailako testuinguru horretan daukan balioa nabarmendu nahiko nuke.\nEuskararen kasuan, aurrerapauso handiak eman ditugun arren, dena ez daukagu irabazita. Guri ere esaten dizkigute bikaintasun akademikoaren kontu horiek. Mamu horiek denak hor daude eta aniztasuna aldarrikatzea beharrezkoa da egunotan, ez modu sinbolikoan, modu praktikoan baizik. Kontserbadurismoak eta gaizki ulertutako pragmatismoak kalte handia egiten diote aniztasunari. Hizkuntza handien edota menderatzaileen aurrean, lortu dugunari eutsi egin behar diogu. Euskaldunak gaizki egongo gara, baina lortu dugun hori ez dago irabazita.\nGatozen proiektura. Bost bazkide hasi ziren, baina bidean batu zen seigarrena.\nBai. Abiatu ginenean bost bazkide ginen eta bete beharreko egutegi eta planifikazio bat geneukan. Baina, zorionez, eta nabarmendu beharrekoa iruditzen zait, proiektuak gero aurreikusita ez zeuden beste fruitu batzuk eman ditu.\nLehena, Frisian. Landa ingurune batean kokatutako herria da eta hizkuntzaren garapena apal samarra da. Baina iruditzen zait beraientzat programan sartzea berpizkunde bat izan dela eta emozionalki indartu egin dituela. Hona etorri zen idazleetako batek, Bart Kingmak, oso ondo irakurri zuen Euskal Herria. Oso pertsona kartsua da eta bertsolaritzarekin maitemindu dela esan daiteke. Horrela, proiektu bat otu zitzaion. Frisiako telebista nazionaleko lantalde bat etorri eta bertsolaritzari buruzko dokumental bat ekoitzi zuen. Gero, lan hori Frisiako telebistan eta Herbehereetako telebista nazionalean eman zuten. Eta bertsolaritzatik abiatuta, tesi bat garatu dute: bertso eskolak eredu hartuta, posible ote da Frisian bertsolaritzaren antzeko zerbait bultzatzea? Horretan ari dira.\nBigarrenik, bildts hizkuntzarena aipatuko nuke. Other Words programan aurreikusita zegoen herrialde bakoitzak idazle bat eta herrialde bat parte hartzera gonbidatzea. Herbehereetan hizkuntza txikiak daude eta horietako bat da bildts hizkuntza, eskualde txiki batean gutxi batzuk egiten dutena. 5.000 biztanle ditu eta arriskuan dago. Gerard de Jong “Bildtse Post” egunkariko zuzendaria etorri zen Euskal Herrira eta bete-betean sartu zen bertako errealitatean. Bere hitzetan, programari esker bildts hizkuntzaren errealitatea bistaratu ahal izan da. Herbehereetan bertan jende askok ez zekien hizkuntza horren berri. Eta, gainera, Gerard de Jong Pasai Donibanen zegoen bitartean –Euskal Herriko egonaldiak bertan izan dira–, Herbehereetako irrati publikoko kazetari bat egon zen hemen astebetez eta haren jarraipena egin zuen. Gero, saio sorta hori irrati publikoan eskaini zuten egun dezentetan.\nEta, hirugarrena, Curaçao. Donostiako taberna batean Curaçaoko emakume bat ezagutu nuen. Venezuelako iparraldean dago, garai batean “Holandarren Antillak” deitzen genituen uharte horietako bat da. Herbehereen mende dago Curaçao eta bi hizkuntza ofizial daude bertan: nederlandera eta papiamentoa. Papiamentoa portugesa, nederlandera, espainiera eta Afrikako hizkuntzen nahasketa bat da. Hizkuntza txikia da, baina ofiziala.\nHizketan hasi eta okurritu zitzaigun ideia ona zela Curaçaoko idazle batek nazioarteko egonaldi bat egitea Other Words proiektuaren baitan. Baldintzak betetzen ziren, Curaçaokoak hiritar europarrak direlako –Herbehereen mende dago– eta horrela bidali genuen bertako idazle bat Irlandara egonaldia egitera.\nSekulakoa izan zen. Curaçaon benetan harrera ona izan zuen proiektuak. Deialdia oso lehiakorra eta arrakastatsua izan zen –nabarmendu beharra dago idazleen deialdiak horrela izan direla herrialde guzti-guztietan– eta proiektuak oihartzun garrantzitsua izan du bertako komunikabideetan. Beste kasu batzuetan bezala, papiamentoa darabilen idazle batek nazioartean egonaldia egiteko izan duen lehen aukera izan da.\nEta espero gabe, Kariberaino.\nBai, eta horrek aukera ematen digu begirada altxatu eta han ere gure erronka berdintsuak dituztela konturatzeko. Curaçaon ingelesak eta espainierak sekulako indarra daukate eta testuinguru horretan mugitu behar du papiamentoak. Han ere badira erasoak, ahulguneak, elkarbizitza arazoak...\nDenok gara txikiak eta den-denok daukagu elkarren beharra, bai mundu globalizatu batean bizi garelako eta baita joera homogeneizatzaileak gero eta nabarmenagoak direlako ere.\nLau urteko programa bete da eta amaitu da. Aurrera begira, zer?\nOfizialki, programa honek bukaera bat dauka, oraintxe. Baina, inolako zalantzarik gabe, guk jarraipena eman nahiko genioke. Izan ere, ez gaude eskuak jaitsita eta zain egoteko moduan. Jarraipena beharko luke eta desiragarria izango litzateke. Badago Europan berriro ere eskaera bat egiteko aukera. Baina horrek aurrera egingo ez balu, oraingoan bazkide izan garenok eta gerora interesarekin gerturatu zaizkigun beste herri batzuek –Eskozia, esaterako– bidea egiteko modua izan dezakegu. Ikusiko da.\nBaina hizkuntza txikien alde lan egin beharra dago; inoiz baino behar eta premia handiagoa dago aniztasunaren aldeko bideari eusteko, eraso eta arrisku ugari dauzkagulako.


Azkenean ere! Aldundia gure Udalarekin batzartuko da\nZortzi egun barru jasoko du herriko Udalbatzak saihesbidea atzeratzeko Aldundiak hartu duen erabakiaren inguruko lehen azalpena. Foru erakundeak deia bueltatu dio udalari datorren asteko egun bat proposatu eta ordezkarion agendak uztartzeko xedez. Ermuak orain astebete Aldundira deitu eta biltzea eskatu zuen hedabideetan “krisia dela-eta, Aldundiak hiru ardatz erradial momentuz bertan behera uztearen” albistea irakurri eta gero. Aldundiak bakarrik eta bere kabuz hartutako erabakia hedabideen bitartez zabaldu zuen urtarrilak 19ko ostegunean. Carlos Totorika alkateak alderdietako bozeramaileekin bildu ondoren Aldundira deitu zuen Diputatu Nagusiarekin bilera izatea eskatzeko, ermuarrentzat erabateko garrantzia duen erabaki horren zehetasunak ezagutzeko.\nHalaber, alkateorde eta hirigintza alorreko zinegotzi eskuorde den Felix Prolek gauza bera egin zuen, Aldundira deitu eta Obra Publiko eta Garraio alorreko Itziar Garamendi foru Diputatuarekin elkartzeko eskaera luzatuz. Izan ere, Itziar Garamendik hartuko ditu datorren astean –oraindik konfirmatzeke baitago-, otsailaren 3ko ostiralean edo 6ko astelehenean, Ermutik lurraldeko hiriburura joango diren ordezkariak.\nUdalbatzaren gehienak minduta daude bai, baina ez bakarrik lurraldeko erakundeak hartutako erabaki horrekin soilik; erakundeak bere kasa eta ezer esan gabe hartzearekin eta gizarteari horren berri hedabideez ezagutarazi izatearekin, zuzenean ukitutako herriekin hitz egin aurretik”. Horrela jasotzen da idatziz asteazken gaueko bilkuran Osokoak onartutako Erakunde adierazpenean: “Urtarrilaren 19an ermuarrok eta Udal honek berri oso txar bat jakin dugu prentsaren bitartez, berriro ere bigarren mailako bizkaitar sentiarazten gaituena:, gure diputazioak hautsi egin duela saihesbidea berehala egiten hasteko Ermuarekin zuen konpromisoa”.\nJokatzeko modu bitxi hori “arraroa egin zaie herritar askori eta batek baino gehiagok hori ea horrela galdetu du harriduraz, jarduteko ez egoki, ez eta dotoretzat” joz.


Gipuzkoako 12 enpresak kirolarekin zerikusia duten produktu teknologikoen foroa sortu dute - Zer berri - gipuzkoakirolak\nGipuzkoako 12 enpresak kirolarekin zerikusia duten produktu teknologikoen foroa sortu dute\nGipuzkoako Foru Aldundiko Kiroletako Zuzendaritza Kirolgiren bidez lantzen ari den berrikuntza-lerroak jada hasi du bere bidea, eta lerroaren emaitzarik adierazgarrietako bat datorren martxoaren 1ean egingo den Enpresa Teknologikoen I. Foroa izango da. Topagunea Gipuzkoako Kirolaren Galan lurraldeko kirolari laguntzeagatik eta lurraldeko kirolarekin hartutako konpromisoagatik saria jaso berria duen Salto Systems enpresaren egoitza izango da. Foro horretan kirolean aplikazioak dituzten Gipuzkoako 12 enpresa teknologikok parte hartuko dute, eta 2018an egingo den lehenengoa izango da.\nTopaketan izango dira, batetik, kirolaren esparruan espezializatutako hainbat enpresa, esate baterako Wavegarden (olatu artifizialak) eta Etxeondo, eta, bestetik, Salto bezalako enpresak, halako jarduerekin zerikusia izan dezaketen produktu teknologikoak ekoizten dituztenak, eta Tecnalia bezalako zentro teknologikoak. Helburua da sektoreko ezagutzak partekatzea, eta, horretarako, proposamen teknologikorik aurreratuenak aurkeztuko dira eta goi-mailako lehiaketetako eskaerak helaraziko dituzten eta proposatutako irtenbideak ebaluatu ahal izango dituzten Kirolgiko eliteko kirolariek parte hartuko dute.\nTopaketari Kultura eta Kiroletako diputatu Denis Itxasok emango dio hasiera, eta taldean landuko dira parte hartzen dutenen arteko elkarreragina eta networkinga sustatuko duten dinamikak, era horretara Gipuzkoako kirola hobetzen lagundu dezaketen negozio-bide berriak eta produktuen eta zerbitzuen berrikuntza eta garapena partekatzeko. Alde horretatik, eta Gipuzkoako kirolariek behar dituzten produktuen edo zerbitzuen berri enpresek zuzenean izan dezaten, erabaki da KIROLGIko kirolariek ere elkarreragitea enpresekin, euren kezkak eta eskakizunak helarazi ahal izateko.\nItxasok azpimarratu du foroan dauden eta etorkizunean egongo diren enpresak oinarri sendoa direla enplegu kualifikatua sortuz eta balio handiko produktuak eta zerbitzuak garatuz teknologia eta kirola lotuko dituen sektore ekonomikoa eraikitzeko. Alde horretatik, Kultura eta Kiroletako diputatuak azpimarratu du garrantzizkoa dela “Gipuzkoako kirola lurraldeko enpresa-egiturarekin lotzea, harreman hori ez dadin diru-laguntzak ematera mugatu eta bi munduek elkar elikatzeko bidea izan dadin. Gure asmoa da eliteko gure kirolarien balioak eta esperientzia enpresetara iristea eta gure kirolarien hainbat alderdi hobetu ahal izatea enpresen laguntzarekin. Lankidetza honetan mundu guztia aterako da irabazten, baita Gipuzkoa ere”.\nBerrikuntza-programa Gipuzkoako Foru Aldundiko Kiroletako Zuzendaritzak abian jarri berria duen “Enpresa eta Kirola” lerroaren baitan garatuko da. Lerro hori Gipuzkoako kirol-ekosistemaren eta enpresen arteko harremana aldatzeko benetako apustua da, bai eta bi errealitateen arteko elkarreragina gure kirolarien hainbat alderdi –materialetik hasita ingurunera arte– hobetzeko eta optimizatzeko erabiltzeko eta, aldi berean, kirolari horiek Gipuzkoa aberasten laguntzeko ardatza ere.


Bilboko emakume etorkinak autortu ditue - Bizkaie! - Uriola.eus\nBilboko emakume etorkinak autortu ditue\nBizkaie! 2019-12-19 10:19 Kultura-aisialdia\nStella Maris García Ardiles; María Teodocia Juncay Morocho; eta Luz Elena Villegas Sánchez dira sarituak.\nEtorkin guztiek Bilboko gizarteari egiten deutsien ekarpena eta egiten daben lana nabarmendu ditue. Udal ekimen hau Immigrazino Gaietarako Bilboko Kontseiluak bultzatzen dau, eta haren helburuen artean emakume migratzaileek Bilboko bizitza sozial eta publikoan daben garrantzia nabarmentzea dago, baita erreferentziazko agertokiak ezartzea eta dibersidadea aintzatestea be.\nOndokoak dira sarituak: Stella Maris García Ardiles, emakume politikarien atalean; María Teodocia Juncay Morocho, emakume ekintzaileen atalean; eta Luz Elena Villegas Sánchez, emakume aldaketa-eragileen emakumeen atalean.\nBilboko Udalak mezuak udalaren sare sozialen bitartez zabaltzeko ikus-entzunezko kanpaineari ekin deutso eta zortzi hautagaiek euren testigantzak azaldu ditue. Immigrazioaren Tokiko Behatokiak adierazo dau, 2019an, kanpotarrak diran eta Bilbon erroldautako pertsonen % 50 emakumeak dirala.\nItziar Urtasun Lankidetza, Bizikidetza eta Jaietako zinegotziak emakumeek egiten daben lana azpimarratu dau. Ekitaldian Bilboko emakume etorkinen aintzatespena egin da, lehenengo aldiz. Udal ekimen hau Immigrazino Gaietarako Bilboko Kontseiluak bultzatzen dau, eta haren helburuen artean emakume migratzaileek Bilboko bizitza sozial eta publikoan daben garrantzia nabarmentzea dago.\nBilboko Udalak eta Immigrazio Gaietarako Bilboko Kontseiluak Migratzaileen Nazinoarteko Egunaren ospakizunagaz bat egin dabe. Data hori egun garrantzitsua da Herritarren eta Aniztasunaren II. Udal Planaren arabera, eta egun hau ospatzea udalaren konpromisoetako bat da, kultur artekotasuna tokiko ekintzan printzipio transbersal lez txertatzeko helburua betezeko. Gauzak holan dirala, ospakizunean indar berezia hartzen dabe ondoko helburuek: udalerrian kultur aniztasuna erakustea, eta kultur artekotasunaren balioa aintzatespen publikorako erispidetzat hartzea.\nBilboko emakume etorkinen aintzatespena egin da, Immigrazino Gaietarako Bilboko Kontseiluak bultzatuta. Bilbon etorkin asko dago, ekarpenak egiteko kapaz diranak eta gehientsuenak emakumeak dira, familien eta beste talde sozial batzuen ongizatearen eta garapenaren motor.\nSaritutako personek Iñaki Arce Sagardui artista bilbotarrak egindako obra original bat eta diploma bana emon jake.\nInmigrazinoaren tokiko behatokiaren 2019ko ikuspegia\nUdalerrian dagozanuden atzerriko biztanleen datuak urtero eguneratzen ditu, bilbotarrek immigrazinoari buruz dituen pertzepzino, balio eta jarreren barometroa da. Bilboko auzoetako azterlanak eta uriko bizikidetza eta integrazinoa baldintzatzen dituen egoera edo kolektibo jakin batzuen inguruko azterlanak egiten ditu. 2019ko ikuspegiak zenbait zifra erakusten ditu. Ondokoak dira garrantzitsuenak:\nBilbon bizi diran atzerriko jatorriko personen portzentajea % 12,9 zan 2019an (44.745 persona), igazkoa baino portzentaje apur bat handiagoa. Gehienak (% 75,6) latinoamerikar jatorrikoak dira, % 61,8 emakumeak. Kolonbia, Bolivia eta Maroko dira atzerriko jatorririk garrantzitsuenak udalerrian. Gaur egun, Bilbon erroldautako eta atzerriko jatorriko personen % 54,1 Latinoamerikako herrialde batean jaioa da.\nInmigrazino Gaietarako Bilboko Kontseilua\nKide anitzeko organoa da, aholkuak eta informazinoa emoten ditu eta etorkinen alkarteen eta udalerriko jarduera politikoan, ekonomikoan eta sozialean, gizarteratze eta bizikidetza-politikak lantzen dabilen gainerako eragileen partaidetza demokratikoa ziurtatzeko asmoz sortu zan.\nMigrazinorako Euskal Itun Soziala\nEAEko eremuan, zemendiaren 30ean jentaurrean aurkeztu zan Migrazinorako Euskal Itun Soziala: Jaso gura geunkena eskaintzea. Ekitaldi honetan euskal erakundeen ordezkaritza zabal batek parte hartu eban, baita Bilboko Udalak eta migrazino-fenomenoen inguruan jarduten daben gizarte-erakunde ia guztietako ordezkariek be.\nItunak gogorarazoten deusku emakumeak ikusezinak dirala migrazinoari buruzko diskursoan, besteak beste, gizonak diralako protagonista migrazinoaren diskurso tradizionalean. Emakumeak, barriz, agente independente dira eta migrazino-proiektu autonomoak ditue.


Txikipedia:Persia - Wikipedia, entziklopedia askea.\nPersiar inperioaren hedadudarik handiena.\nPersia antzinaroko erresuma edo inperio bat izan zen, gaur egungo Irango lurretan garatu zena. Gutxi gorabehera, K.a. 550. urtean sortu zen eta 200 urte iraun zuen. Indus ibaitik (Asiako hegoaldea) hasita Europako hegoalderaino eta Afrikako iparralderaino hedatu zen.\nInperioa erori eta desagertu zenean, hainbat herrik gobernatu zuten Persia. Gaur egungo Iran izeneko herrialdeari Persia deitzen zitzaion 1935era arte, baina XVI. mendean du jatorria.\nGutxi gorabehera, K.a. 550. urtean, Ziro II.a bihurtu zen Persiako errege. Ondoko 40 urteetan, erresuma hark hainbat lurralde konkistatu eta jarri zituen bere eskumendean.\nK.a. 522. urtean, Dario I.a bihurtu zen errege. Haren erregealdian heldu zen persiar inperioa bere hedapenik eta botererik handiena izatera. Inperioa 20 probintziatan banatuta zegoen eta gobernatzaile bat zegoen haietako bakoitzean buru. Gobernatzaile haiek askatasun handi samarra zuten beren probintzia gobernatzeko. Dena den, inperioko armadak ez zien uzten gehiegizko boterea pilatzen.\nPersiarrek errepideak eraiki zituzten inperioa hobeto kontrolatzeko eta merkataritza garatzeko. Errege Bidea izan zen haietako ospetsuena: ia 2.400 km zituen, Susa hiriburutik mendebalderantz.\nK.a. 500. urte inguruan, inperioa ahultzen hasi zen. Hainbat gerra galdu eta matxinadak izan zituen. K.a. 300. urte inguruan, beste erresuma indartsu bat sortu zen Persiaren mendebaldeko mugan, Grezia aldean: Mazedonia. Mazedoniak Grezia osoa menderatu zuen, eta haren errege Alexandro Handiak K.a. 330. urtean Persia menderatu zuen. Horrela amaitu zen Persiar inperioa.\nGeroago, partiarrek eta sasandarrek gobernatu zuten Persia, K.a. 247. urtetik hasita K.o. 600. urte ingurura arte, arabiar musulmanek inbaditu zuten arte. Persiarrak musulman bihurtu ziren, baina euren hizkuntza erabiltzen jarraitu zuten, farsi edo persiera izenekoa. Geroago, 1500 aldean, safavi dinastia izeneko familia batek hartu zuen Persiaren buruzagitza eta Iran izena eman zioten beren herrialdeari.\nSusako jauregiko arkularien frisoa\nZiro Handia erregearen hilobia\nPersepolis hiriaren hondakinak\nAzken aldaketa 19 otsaila 2021(e)an, 15:55(e)tan


Villeneuve-en-Montagne - Wikipedia, entziklopedia askea.\nUdalerrien arteko lankidetzarako erakunde publikoa Q2988936\n46° 46′ 08″ N, 4° 36′ 31″ E / 46.7689°N,4.6086°E / 46.7689; 4.6086Koordenatuak: 46° 46′ 08″ N, 4° 36′ 31″ E / 46.7689°N,4.6086°E / 46.7689; 4.6086\nMorey, Châtel-Moron, Écuisses, Marcilly-lès-Buxy, Sainte-Hélène eta Saint-Julien-sur-Dheune\n84 (%50.9) 79 (%47.9)\nVilleneuve-en-Montagne Frantziako udalerria da, Saona eta Loira departamenduan dagoena, Borgoina-Franche-Comté eskualdean. 2013an 136 biztanle zituen.\n2007an Villeneuve-en-Montagne udalerrian erroldatutako biztanleak 136 ziren. Familiak 60 ziren, horien artean 20 pertsona bakarrekoak ziren (12 bakarrik bizi ziren gizonak eta 8 bakarrik bizi ziren emakumeak), 16 seme-alabarik gabeko familiak ziren, 20 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 77 etxebizitza zeuden, 60 familiaren etxebizitza nagusia ziren, 13 bigarren erresidentzia ziren eta 4 hutsik zeuden. 76 etxeak ziren eta 1apartamentu bat zen. 60 etxebizitza nagusietatik 51 bere jabearen bizilekua ziren, 7 alokairuan okupaturik zeuden eta 2 doan lagata zeuden; 4 etxek bi gela zituzten, 12 etxek hiru zituzten, 19 etxek lau zituzten eta 25 etxek bost zituzten. 52 etxek euren parking plaza propioa zuten azpian. 27 etxetan ibilgailu bat zegoen eta 28 etxetan bat baino gehiago zituzten.\nVilleneuve-en-Montagne udalerriko biztanleria-piramidea 2009an .\n2007an lan egiteko adina zuten pertsonak 91 ziren, horien artean 70 aktiboak ziren eta 21 inaktiboak ziren. 70 pertsona aktiboetatik 64 lanean zeuden (34 gizon eta 30 emakume) eta 6 langabezian zeuden (1 gizon eta 5 emakume). 21 pertsona inaktiboetatik 7 erretiraturik zeuden, 9 ikasten zeuden eta 5 "bestelako inaktibo" gisa sailkaturik zeuden.\n2009an Villeneuve-en-Montagne udalerrian 63 unitate fiskal zeuden, 145 pertsonek osaturik. Pertsona bakoitzeko diru-sarrera fiskalaren mediana urteko 16.806 euro zen.\n2007an zeuden 5 komertzioetatik, 1 erauzte enpresa zen, 1 eraikuntza enpresa zen, 1 ostalaritza eta jatetxe enpresa zen eta 2 higiezinen enpresak ziren.\n2000. urtean Villeneuve-en-Montagne udalerrian 13 nekazaritza-ustiategi zeuden, 1.305 hektarea erabiltzen.\nSainte-Hélène (2,9 km)\nMorey (3,6 km)\nChâtel-Moron (4,0 km)\nSaint-Julien-sur-Dheune (5,1 km)\nMoroges (5,4 km)\nBarizey (5,6 km)\nÉcuisses (5,6 km)\nMarcilly-lès-Buxy (5,7 km)\nSassangy (5,8 km)\nBNF: 15273548r (data)


iraila 2009 - Boligrafo gorria\nKritikari determinista baten auto-zigorketa\n(Barka, aldez aurretik, auto-erreferentzia eta zilborkeria) Ari zara Kritiken Hemerotekan zer edo zeren bila, eta nahi gabe orain dela urtebete astekarian egin zenuen liburu kritika batekin egiten duzu topo. Juan Garziaren Itzalen Itzali buruzkoa da. Irakurtzen duzu, eta esaldi batek irrist egiten dizu: “Anjel Lertxundiren Otto Pette lako mugarria argitaragabe zegoen 1993an (…) Itzalen itzalek langa jarri zuen, ondoren etorri ziren lanek uste baino askoz gorago zegoela ikus zezaten”....\nTelefonoak jo du eta ez du hartu nahi, baina zer erremedio. Gaitzerdi, konbertsazioa motza izango da. Motzagoa ere izan zitekeen. Hoberena, konbertsaziorik ez egon izana. Eta posible zen, lerro artean irakurtzen jakinda. Baina orain berdin dio, ez baita bost minutu baino gehiago luzatu. Moztu da deia, eseri zaizu aulki batean, nahastu samar, eta orduak zenbatzen pasa ditu orduak. Nazkatu denean, ordenagailua piztu du, eta hasi zaizu kanta baten bila. Ezagutzen ez duen kanta baten bila.Telefono...\nHernaniko folklorea: futbola eta makil-dantza\nGaur ere ez dugu ba ligaz hitz egin. Bilardori, gauza jakina da, istilua, harrabotsa eta zalaparta gustatzen zaizkio, eta menu horretako jaki asko izan genituen Hernanin joan den larunbatean. Presoen aldeko futbol txapelketa debekatu zutenez, bizilagun batzuk elkartu eta partidu parodikoa jokatu zuten herriko kaleetan, goma-aparrezko baloiak harturik. Beste batzuek ordea, espresio folkloriko hori baino gustukoagoa dute beste bat: makil-dantza. Eta, eguerdi partean, nahi adina dantzatu zituzten...\nKurt Cobain bizirik dago\nEta berriz jotzen ikusiko dugu, Fender Stratocaster urdin argi batekin, 15 urte beranduago. Ez, noski, agertoki normal batean, pantaila batean baizik. Guitar Hero bideojokoaren 5. edizioak egin du mirakulua: Nirvanaren abeslaria hobitik atera, MTVrentzako Unplugged in New York diskoa grabatu zuenean zeramatzan arropak jantzi, eta jendaurre birtualera eraman dute berriro ere. Cobain berpiztea ez da jokoa izan ordea. Irakurri dugunez, zaila izan da mahai berean esertzea Courtney Love...\nETBko albistegien azken aldiko esperimentua ote den, ala ni berandu jabetu naizen, ez dakit. Baina, ez al zaizkizue arraroak egiten Gaur Egunen eta Teleberrian, gaueko edizioan egiten dituzten zuzeneko konexioak? Normalean Xabier Madariaga izaten da staymana, eta eguneko gaiari buruz hitz egiten digu kaletik. Pantailaren txoko batean “zuzenean” jartzen du. Ez dut esango teknika bezala efektiboa ez denik: balio du, ikuslea jabetu dadin albistea jasotzen ari den denbora berean ari dela...


Presentación de Maria Ikastetxeko 1.LH mailak, Cuando desapareció el mar album ilustratua gomendatu nahi digute, Francisco Sánchezek idatzia eta Bárbara Sansok horren eder ilustratua.\nAlexander mutikoak galdera bat dabilki aspaldian buruan bueltaka:\n“Aita, itsasontziak itsasoan ibiltzen dira, ezta?”, “Bai seme, itsasontziak itsasoan ibiltzen dira. Hori da eskolan erakusten dena.”, “Orduan… itsasoan ibiltzen badira, zer egiten dute itsasontzi hauek desertuan?”\nAitak kontatuko dio nola orain bizi diren desertua, garai batean itsaso izan zen, Aral itsasoa. Arrantzatik bizi zen eskualde oparoa zen beraiena, baina autoritateek ura desbideratu eta lehortu egin zen itsasoa.\nLiburuak errealitate historiko bat erakusten digu: Asia erdialdean -Kazajistan eta Uzbekistanen artean- kokatzen den itsaso honen ustiatzeak ekarri zuen hondamendi ekologikoa, gure egungo historiaren ezbehar handienetako bat hain zuzen. Era berean, uraren zentzuzko erabileraren inguruan hausnartzeko gonbita argia luzatu nahi du.


Amurrioko Udalak enplegu bilaketara bideratutako Hazilan programaren hirugarren edizioa jarri du martxan | Ayuntamiento de Amurrio\nHasiera » Amurrioko Udalak enplegu bilaketara bideratutako Hazilan programaren hirugarren edizioa jarri du martxan\nAmurrioko Udalak enplegu bilaketara bideratutako Hazilan programaren hirugarren edizioa jarri du martxan\nAmurrioko Udalak, hirugarren urtez jarraian,Amurrio Bidean Sozietate Publikotik kudeatuta dagoen praktiketako Hazilan prestakuntza programa jarriko du martxan. Programaren helburua, goi gradutik gorako prestakuntza zikloko ikasketak dituzten gazteei prestakuntza eta lan aukerak eskaintzea da. Programaren aurkezpena irailaren 24an egingo da, 10:30etik 11:30era, ReforAmurrio Enpresaldean, eta urriaren 1ean hasiko da.\nHazilan, Europako Gizarte Funtsak %50ean finantzatutako programa da, Euskadiko 2014-2020 Programa Operatiboaren barruan, eta kalitatezko enplegua bilatu nahi duten pertsona guztiei dago zuzenduta, lehen enplegua bilatzen ari direnei eta euren lanean aldaketa egin nahi dutenei. Partaideei euren helburuei eta potentzialtasunei buruzko gogoeta egiteko, besteengandik bereizteko, eta hori guztia jakinarazten eta indarrean jartzen ikasteko aukera ematen die.\nPrograman parte hartu nahi dutenek 20 eta 44 urte artean izan behar dituzte, goi gradutik gorako prestakuntza zikloko ikasketak (CFGS, gradua, diplomatura, lizentziatura, ingeniaritza, arkitektura…) eta lehentasuna izango dute Amurrion erroldatuta daudenek. Horrez gain, partaideek enplegu bilaketa egoeran egon beharko dute eta, euren partaidetza, gehienez ere asteko 20 orduko kontratu batekin bateratu.\nHazilan programa 2 fasetan osatuko da, bat prestakuntzakoa, eta bestea aplikaziokoa, praktiken edo proiektuaren garapenaren bitartez.\nPrestakuntza fasean, coaching bitartez, lanpostuetan eskatzen diren trebezia sozio-profesionalak landuko dira, eta baita “marka pertsonala” sortzeko edo ezagutarazteko zenbait tresna ere. Amaitzeko, partaideari enplegua bilatzeko prozesuan laguntzeko banakako zenbait saio egongo dira.\nBigarren fasean praktikak egingo dira enpresan, gehienez ere 6 ordu egunean, edo negozio ideia baten bideragarritasun proiektuaren garapen tutorizatua, ideia martxan jartzeko. Fase horrek 4 hilabete iraungo ditu, abenduan hasiko da eta 2019ko apirilean amaitu. Horrez gain, epealdi horretan, 12 partaidek hileko 600€ eta 800€ gordin arteko beka jaso ahal izango dute. Beka horiek Amurrioko Udalari eskatuko zaizkio.\n"Horrelako programek prestakuntza-lan insertzioa modu naturalean indartzeko aukera ematen digute, jardunbide errealetik lanerako trebeziak ezagutzeko eta garatzeko aukera bultzatuz. Eta, horrez gain, praktikak egiten diren enpresako parte izateko aukerak irekitzen ditu. Horregatik, programa hori ordaindutako bekekin indartzen dugu”, adierazi du Estibaliz Sasiainek, Amurrio Bidean-en ardura duen zinegotziak.\nPrograma urriaren 1ean hasi eta abenduaren 3an amaituko da, goizeko 09:00etatik 14:00etara. Praktiken ordutegia enpresarekin adostuko da, eta proiektua garatzeko ordutegia librea izango da, eta nahi duenak areto bat izango du Haztegian edo Enpresa Zentroan.\nInformazio gehiago jasotzeko edo izena emateko, jarri harremanetan Amurrio Bidean-ekin, Haztegian eta ReforAmurrio Enpresaldea Enpresa Zentroan dauden bulegoetan edo 945891721 telefono zenbakian edo empresa@amurriobidean.org helbide elektronikoaren bitartez


Ziklo Konbinatuko Zentral Termiko baten oinarria gas-turbina bat da, eta lurrun-ziklo baten bidez hondar-berotasuna aprobetxatzen da.\nGas-turbina batek, turbina horri erantsita dagoen konpresore batek konprimitutako airea errekuntza bidez berotuz funtzionatzen du (Brayton Zikloa).\nTurbinan gasak hedatzean, lan bat sortzen da, eta hori energia elektriko bihurtzen du alternadoreak.\nErregai nagusia, oro har, gas naturala izan ohi da. Gas-turbinatik irteten diren gasak 600°C-tik gorako tenperaturetan egon ohi dira. Horien beroa berreskuratze-galdara batean aprobetxatzen da lurruna sortzeko, eta hori, aldi berean, lurrun-turbina batean hedatzen denean, lana sortzen du eta hori ere energia elektriko bihurtzen da (Rankine Zikloa).\nGas-turbinaren bidez eta lurrun-turbinaren bidez bi ziklo horien konbinaketak, errekuntzako beroa hobeto aprobetxatzea ahalbidetzen du, eta horren etekin orokorra %55a baino handiagoa da, zentral termiko konbentzionaletan %35 lortzen den bitartean.


XIII. mendeko Orioko balea - - Karkara.eus\nXIII. mendeko Orioko balea\nIñaki Iturain 2022-05-27 16:50\nMaiatzeko KARKARA aldizkarian plazaratutako artikulua, 'Oroimenaren kutxa' atalean.\nMaiatzaren 14an, euskal kirolak badu zer gogoratua: egun horretan, 1943an, Urtain harri-jasotzaile eta boxeolaria jaio zen, Arroan; 1957an, Marino Lejarreta txirrindularia, Berrizen; eta 1980an, Martin Zabaleta hernaniarrak euskal mendizaletasuna eraman zuen lehenengo aldiz Everesteko gailurreraino, eta ikurrina jarri munduko mendirik garaieneko tontorrean.\nEuskal arrantzak eta bertsolaritzak ere badute oroimenerako aukera: 1901ean, Bizkaiko golkoan harrapatu den azken balea ekarri zuten moilara Orioko arrantzaleek, eta herriko bertsolariak bertsoak jarri zizkion balentriari. Horrek aukera ematen digu orain guri, 121 urtera, egun hartakoa gogoratzeko eta ospatzeko: "Mila bederatzireun ta lenengo urtian, maiatzaren amalaugarren egunian, Oriyoko erriko barraren aurrian, balea agertu zan beatzik aldian".\nUdalerria sortu baino lehenagoko balea\nOrain jakin dugu duela 800 urte inguru Oria ibaiaren itsasadarrean bizi zen komunitate txikiko bizilagunak ordurako hasiak zirela baleak harrapatzeko lanbidean. Orioko Udalak eskatuta, Suediako Uppsala Universitet-eko ikertzaileek Orioko errioan aurkitutako balea baten hezurra aztertu dute karbono proben bidez, hezurraren datazioa jakiteko. Ingelesez eta euskaraz bidali duten txostenean, diote balea hezurra XIII. mendekoa dela, 1253 eta 1296 urteen artekoa. Orioko hiribilduaren sortze ofiziala XIV. mendekoa da, 1379koa; beraz, herria ofizialki sortu aurretik harrapatu zuten balea hura. Ordurako bazebiltzan baletan.\nIñaki Agote 1980an zinegotzi zenak adierazi digu, orduan, aurten bezala, dragaontzi bat errioa garbitzen ibili zela; eta Xixario jatetxearen aurre horretan, ibai hondoko lokatzarekin batera arroka puska berezi samar bat atera zutela; justu 1901eko balea lehorreratu zuten arranplatik gertu. Pentsatu zuten balea haren hezurra izan zitekeela. Donostiako Aquariumeko presidente Jose Manuel Sustetak baieztatu zuen baleanhezurra zela. Hezur hura urtetan egon zen ikusgai, arpoi batekin batera, Bordatxo atzealdeko txoko horretan, baleen harrapaketari buruzko azalpena ematen zuen plaka baten ondoan. Hezur horren lagina da udalak iaz Suediara bidali zuena, datatzeko. Zientziak gaur egun dituen baliabideekin, orain posible izan da hezurra noizkoa den jakitea.\nOriotarrentzat, mende askotako historia oso aberatsa da balearena. Horren jakitun, gaur egun ere inportantzia sinboliko handia du herrian; eta aurtengo maiatzaren 14an ere Oriok gogora ekarriko du 1901eko gertaera.\nBalea bizirik herrian\nOriok leku askotan gordetzen ditu animalia haren oroigarriak: Goiko kaleko etxe batzuen armarrietan, kale baten izenean, elizan, udaletxeko batzar aretoan, elkarte gastronomikoetan, bertsoetan... 2001etik hona bost urtean behin herrian ospatzen dugun festa handian eta herritarren gogoan eta bertso kantatuetan.\nGoiko kalerako eskaileretako Gure Etxea elkartean, sabaitik zintzilik balea harrapatu zuten bost traineruen erreplika txiki bana dago, bakoitzak ontziaren eta patroiaren izenak dituela: Trinidad izeneko traineruan, Manuel Olaizola; San Antonio-n, Manuel Loidi; Maria Jose-n, Xixario Uranga; San Jose-n, Eustakio Atxega; eta San Juan-en, Gregorio Manterola.\nOriok baleari ematen dion garrantzi sinbolikoa nolakoa, halakoa izan zen mendez mende haren harrapaketak herritarrentzat izan zuen balio ekonomikoa ere. XVI. mendean euskaldunak izan ziren munduko balea arrantzale nagusiak. Selma Huxley izan da gai hori ondoen aztertu duen ikertzailea. Huxleyk zioenez, 1560-1570eko urteetan jo zuen goia euskal arrantzaleen Ternuako balea harrapaketak. Urte haietan 30 itsasontzi joan ziren Lapurdi eta Gipuzkoako portuetatik Ternua aldera baletara, barruan 2.000 gizon zituztela. Ikertzaileak dio euskal portuetatik osasun oneko gizon gazte ia guztiak joaten zirela Ternuara. Oriotarren kasuan, zenbait arrantzaleren izenak aipatzen ditu: Jauregietako Francisco, Domingo Segura, Joan Agirre…\nBederatzi hilabeteko espedizioa egin ohi zuten arrantzaleek Amerika aldean, eta negu hasieran etxera itzuli. XVI. mendeko hamar urteko tarte hartan 400 balea inguru harrapatu zituzten, eta haietatik 20.000 upel olio atera. Olioa argiteriarako erabiltzen zuten, ugaztunaren bizarrak kortseterian, eta hezurrak eraikuntzarako. Dena zuen erabilgarri baleak. Orioko historia aztertu zuen Antxon Agirre Sorondok zioen Orion balea bat harrapatzea loteria tokatzea bezalakoxea zela, festa handi bat, ematen zituen irabaziengatik. 1901ekoa ere halaxe izan zen. Mundu guztiko toki gutxitan aterako zioten etekin handiagoa balea bati Orion baino. "Tiñako sei pezetan izan zan saldua". Balea hura ikustera sekulako jendetza bertaratu zen Donostia aldetik, sei urte lehenago (1895) estreinatutako trenak ekarrita; eta garai hartako ostalariek ere diru sarrera ederra egin zuten egun haietan.\nTernuako epopeia hartan, urte batzuetan, negua eta izotza aurreratu eta etorri ezinik bertan geratu behar izan zuten. 1576ko negua bereziki gogorra gertatu zitzaien Ternuan geratutako euskaldunei, 300 arrantzale inguru hil ziren bertan, Jose Mari Unsain historialari aiarrak Balleneros vascos liburuan dioenez. Josu Etxezarragak martxoaren 30ean Arraunetxen emandako hitzaldian esan zuen XVI. eta XVII. mendeetan Ternuara joaten ziren arrantzale oriotarretatik, urtero, batez beste, bi ez zirela itzultzen etxera, joan-etorrian galtzen zirela, edo hango lan gogorretan. Horrek bakarrik ondo adierazten du oriotarren balea arrantzaren tamainaren zenbaterainokoa.\nAsturiasko Candas herritik hainbat aldiz etorri ziren Oriora arrantzale bila; 1571ko dokumentu baten arabera, urte hartan hamasei arrantzale kontratatzeko asmoa zuten, baletara joateko; bi bakarrik lortu zituzten, aita-semeak, Orioko gainerako arrantzaleak Ternuako arrantzategietan zebiltzalako. Urte hartako urriaren 22an lortu zituzten, handik itzuli zirenean.\nKolon baino lehenago Amerikara\nJose Mari Ertzilla oriotarrak dio euskal balea arrantzaleak Kristobal Kolon baino lehenago izan zirela kontinente amerikarrean. Orain topatu duten 1647ko Us eta coustumes de la mer liburuak ere horixe dio. Etienne Cleirac-ek idatzia da, garai hartako Bordeleko parlamentuko abokatu batek. Baleen arrantzari eskaintzen dion zatian dio euskaldunak Kolon baino 100 urte lehenago iritsi zirela Ameriketara; eta hain zuzen, euskal arrantzale batek eman ziola Koloni Atlantikoaren beste aldeko lurraldearen berri, euskaldunek Lur Berria izendatzen zutena.\nEuskal epopeia haren barruan, oriotar askok izan zuten beren lekutxoa. 1584ko Eguberri egunean Joanes Etxanizek, hil aurretik testamentua egin zuen, mediku zarauztar batek idatzita. Dokumentu huraxe zen orain dela urte gutxi arte Kanadan gordeta zeukaten idatzi zaharrena. Geroztik, artxiboetan beste bat topatu zuten urte batzuk lehenagokoa; hura ere oriotar baten testamentua: Juan Martinez Larrumerena, 1577koa.\nOtsailaren 23an Xabier Alberdi zarauztarrak Arraunetxen emandako Oriotarrak itsasoan barrena XVI. mendean hitzaldian, Iñaki Arrillagak kontatu zuen behin oporretan Quebec-eko museo batean sartu, Kanadako Zibilizazioarenean, eta stand batean hantxe topatu zuela Joanes Etxaniz ohean etzanda zegoen errepresentazio bat, eta nola hunkitu zen, ia 450 urte lehenagoko herrikide bat han topatuta. Gizon haren irudia National Geographic aldizkarian ere agertu zen.\nXVI. mendeko Orioko etxeak\nOrioko biztanleriaren berri ematen duen errolda zaharrenetako batean (XVI. mendekoa), 67 etxe ageri dira. Ondoko hauek oraingo etxeen oihartzuna dakarkigute: Lusarbe, Etxeberria, Zalaiko Etxeberria, Lizargarate, Erreiztaetxea, Azperro, Aldape, Etxaniz, Gallaberro, Agandururena, Errezabal, Matxinekoa, Torreo, Saria, Sariako Ola, Segurarena, Torreloieta, Urdairerena, Garmendia, Eleizondo, Endaiarena… Etxe horietan sortutako mutilak izango ziren noski balea arrantzale oriotar haietako asko.\nXVI. mende loriatsuaren ondoren, arrantzale ingeles eta holandarrek euskaldunei arrantza teknikak ikasi eta lekua kendu zieten, eta euskaldunak Europa iparraldera joaten hasi ziren, Norvegia, Groenlandia eta Islandiara.\nIa 800 urteko historian, hamaika ekaitz eta ezbehar izan zituzten; arrantzale askok galdu zuten bizia, ehunka oriotarrek ehunka balea harrapatu zituzten, baina itzal, ospe eta zeresan gehien Orioko azken baleak lortu zuen, beste guztiek batera baino gehiago. Zergatik? Balea hari norbaitek bertsoak jarri zizkiolako: "Gertatua jarri det egiyaren alde, au orrela ez bada jendiari galde, biotzez pozturikan atsegintsu gaude, gora oriotarrak esan beldur gabe".


Donostiako Itsaspeko Zinemaren Nazioarteko Zikloa, 2022eko azaroaren 24, 25 eta 26an egingo den 46. edizioan, Real Sociedad de Fútbol elkartearen Urpeko Jardueren Atalak antolatzen du, eta helburua urpeko mundua ezagutaraztea eta gure itsaso eta ozeanoen errespetuan eta zaintzan kontzientziatzea da, ikus-entzunezko lanak zabalduz. Argazki, film labur eta dokumentalen lehiaketaren deialdia egin da, honako oinarri hauekin:\nLan guztiak bidali beharko dira parte hartzeko inprimakia erabiliz edo FilmFreeway plataforma erabiliz. Bidaltzeko epea ekainaren 15etik irailaren 15era bitartekoa da.\nLehiaketan parte hartzeko, ezinbestekoa da parte hartzeko inprimakia behar bezala beteta bidaltzea, lehiaketaren oinarriak eta araudia irakurriz, eta horiek erreserbarik gabe onartuko dira parte hartu ahal izateko, edo FilmFreeway plataforma erabiliz.\nSari banaketara Donostian joaten diren saridunek Real Sociedad de Futboleko Kamiseta eta Txapela jasoko dituzte.\nBideorik onenaren 1. saria lokuzioarekin, urrezko baranda + OCEANIC saria (5.445 €-tan baloratua), Indonesiako Gurutzetaria + % 50eko deskontua laguntzailearentzat + Nitrox doan.\nBideo musikal onenaren 1. saria, urrezko barandarekin + 500 €.\nKANTAURI itsasoan egindako lanik onena: baranda zuria + 400 €.\nKONTZIENTZIA EKOLOGIKOA: Lan onena salaketa ekologikoarekin, baranda zuriarekin + 400 €.\nALDIZKAKO LANA: Kazetaritza lan onena, baranda zuria + 200 €.\nEMAKUME BIDEOGRAFIKOA: Baranda zuria duen emakume batek egindako lanik onena.\nEpaimahaiak sari gehiago emateko eskubidea izango du, baina ez betebeharra, aurkeztutako lanen kalitate- edo interes-arrazoiengatik. Sari horiek baranda zuria + 200 euroko saria jasotzeko aukera izango dute, emandako mailaren arabera.\n1. saria, urrezko baranda + 300 €.\nKANTAURI: Kantauriko galeria onena, baranda zuriarekin + 200 €.\nKONTZIENTZIA EKOLOGIKOA: galeria onena salaketa ekologikoarekin, baranda zuriarekin + 200 €.\nLehiaketan izena ematea behin betikoa izango da, parte hartzeko fitxa edo izena emateko inprimakia jaso ondoren edo FilmFreeway plataforma erabiliz\nGaraikurrak eta txapelak azken egunean banatuko zaizkie ekitaldira bertaratzen diren sarituei. Ekitaldira joan ezean, garaikurra postaz bidaliko da. Bisitatzen gaituzten saridunak gonbidatuta daude egingo ditugun bi afarietara, egoerak uzten badu, lehiaketan zehar:\nItsaspeko munduko bideografo, argazkilari eta argazkilariak, abian da jada CIMASUB 2022 Donostiako Itsaspeko...\nGaur aurkeztuko da prentsaurrekoan DEBAko Itsaspeko Zinemaren Nazioarteko Zikloaren 23. edizioa. Antxoka Elorza...\nZarauzko CIMASUB abian da. Aurkezpen ekitaldia Zarauzko Udaletxean egin zen eta Gloria Vázquez ingurumen zinegotzia...\n2022ko maiatzaren 12an, osteguna, Nafarroako Atarrabiako Ieso Pedro de Atarrabia Institutuan, 14-15 urteko 65 bat...\nGaur, maiatzaren 4an, 10:00etan, Itsaspeko Txikizikloa egin da NIESSEN Kulturgunean. Koldo Mitxelena eta Bizarain...\nAtzo, asteazkena, Itsaspeko Zinemaren Nazioarteko Zikloaren 9. edizioa aurkeztu zen Errenterian. Jose Manuel...\nHitzaldia astearte honetan, maiatzaren 3an, izango da, 19: 00etan, Donostiako Tabakalerako 4. solairuko Plaza...\nHONDARRIBIAko CIMASUB jaialdiaren 13. edizioa aurkeztu da prentsaurrekoan, Juan Luis Silanes Kultura zinegotzia...\nArgazki erakusketa Reale Arenako Kirol Etxean\nGipuzkoako Urpeko Jardueren Federazioaren laguntzarekin erakusketa bat antolatu da, urtarrilaren 21etik apirilaren...\nLasarte-Oriako txikienak Txikizikloan entregatuko dira\nGaur, urtarrilak 7, astelehena, ikastetxeentzako Txikizikloa ospatu da goizeko 10etan Manuel Lekuona kultur etxean....\nLasarte-Oriako Itsaspeko Zinema Zikloaren 14. edizioa aurkeztu da gaur goizean prentsaurrekoan. Lasarte-Oriako...\nIritsi da IRUNen Urpeko Zinemaren Nazioarteko Zikloaren 38. edizioa. Sorpresa ugari eta berrikuntza oso positiboak...


Kepa Artetxe: <i>'taldekideen militantzia da dantza-taldearen adorea'</i> - bizkaie.biz\nBarriketan IV. urtea // 99. zenbakia\nMende erdi pasau da Galdakaoko Andra Mari Eusko Dantzari Taldeak lehenengo ensaioak egin ebazanetik. Parrokiako gelatan hasi ziran eta Euskal Herriko dantza-talde garrantzitsua da gaur egun. Ekitaldi ugari antolatu dabez urteurrena ospatzeko. Lehengo kontuak eta gaurkoak gogoratzeko, Kepa Artetxegaz eta Mikel Zamalloagaz alkartu gara. Mikelek 42 urte daroaz taldean (5 urtegaz hasi zan) eta Kepa Artetxe, barriz, 14 urtegaz (taldea hasi zanean).\n1.- Taldearen nondik-norakoen ganean berba egin baino lehenago, sorrerea gogoratuko dogu. Zelako momentuak izan ziran hareek?\nOrain 50 urte Euskal Herria Franco generalaren erregimenaren menpean biziten saiatzen zanean, modu ironikoan, erregimenarena berarena zan “Acción Catolica” izeneko instituzinoaren inguruan hasi ginan Galdakaoko dozena bat gazte euskal dantzak ikasteko eta plazaratzeko alkartzen eta ensaietan.\nMomentu haretan (eta gaur egunean be), euskal nortasuna eta kontzientzia historikoa mantendu ahal izateko, dantza talde bat aurrera atara ahal izatea oso garrantzitsua zan. Ensaioetan, ganera, ederto pasetan genduan alkarren artean. Dantzak ikasteko Bilboko Gaztedi eta Dindirri taldeetako maisuak ekarri ebazan Galdakaora gure orduko arduraduna zan Sabino Larreak. Dantza- eta doinu-maisu asko euki genduzan eta guztiek egindako lana eskertzekoa eta aitatzekoa da; batenbat aitatu beharko bageunke, Txelu Etxebarria aitatuko geunke, baita berak argitaratu eban “Bizkaiko Dantzak” liburua be.\nMaisuak topeteak, ensaioetako izerdiek eta antolaketarako ahalegin guztiek euren frutua emon eben eta handik urte pare batera lehenego saioak euki genduzan Galdakao bertako auzoetan.\nTeknika aldetik, jazkera aldetik... konparetan badoguz, hasierako saioak aurrerago egin izan doguzanak baino “eskastxuagoak” ziran, baina hasierako urte hareetan dantzarien artean eta herrian egoan grina eta gogoa oso handiak ziran, baina kultura tradizionalaren ganeko jakinduria askorik ez. Euskal Herrian asko aldatu da hau: gaur egun, euskaldun askoren pasinoa eta gogoa moteldu egin dira, ikerketa ugari egin arren. Neurri baten, egoereak bueltea emon dau: lehen gogo asko eta "zientifikotasun" gitxi; gaur "zientifikotasun" gehiago eta gogo gitxiago.\n2.- Zein izan da ordutik honako eboluzinoa taldekideei eta baliabideei jagokenean?\nHasieran, euskal kultura eta identidadearentzat babes moduan sortu zanak, 70. hamarkadan beste bide bati be ekin eutson: Juan Antonio Urbeltz folkloristeak ekin eutson gure kultura tradizionalaren ikertze lanari, hain zuzen. Honek, plazaratu aurretik, dantza mueta bakotxaren inguruan pausu, doinu, jazkera... ondo ikertu eta zaintzen ebezan. Horrezaz ganera, Euskal Herriko leku ugaritako dantza batzuk errekuperetako lana egiten be hasi ginan. Eta ordutik, hau izan da gure lanaren ildoa.\nBidean maisu asko ezagutu doguz, asko irakatsi eta lagundu deuskuenak. Ez dot izenik aitatuko, baten bat ahaztu egin ahal dodalako. Baina benetan, guzti guztiei bihotzez eskertzen deutsegu eurek irakatsi euskuena.\nTaldea sortu zanean, parrokiako lokaletan ensaietan genduan, baina handik bota egin ginduezan. Guk ez geunkan dirurik eta, orduan, Pontzi Zabalak bere etxeko garajea itxi euskun ensaietako eta berari esker bizirik iraun ahal izan dau taldeak. Gero, Elorriaga familiak eukan baserri batera joan ginan, harik eta taldeari loteria tokau eta Galdakaoko Juan Sebastian Elkano kalean lokal bat erosi ahal izan genduan arte (dana dala, lokala osorik pagau arte, hainbat urtean atzerrira urten ezinik egon ginan). Gaur egunean, saioetako izerdiakaz pagauta hiru lokal daukaguz, danok eta dana kabidu ahal izateko: dantzarien ensaioak egiteko lekua, musikoen ensaioetarakoa, erropak, dantzarako eta saioetarako materiala, dokumentazino laneko grabazinoetarako bideoak eta doinuak, liburutegia, tresneria eta musika tresnak egiteko tailertxua…\nTaldeak be, urteakaz batera, eboluzionau egin behar izan dau eta baliabide teknikoei jagokenez, gaurkoratu be bai: argiak, tresna audiobisual digitalak, dokumentazioaren informatizazinoa...\n3.- Dantzea beti lotu izan da tradizinoagaz eta, zoritxarrez, antxinako usadio asko galtzen doaz. Denporeak kalte ala mesede egin deutso taldeari? Zenbat persona zagoze orain guztira?\nDenporeak heldutasuna eta esperientzia emoten deutsoz talde bati eta hau ona dala esan geinke. Heldutasuna eta esperientzia persona gazteagoek dakarren indarra eta freskotasunagaz batzen danean, nahaste horretatik sortzen dan taldearen berezitasunak oso onak dirala esan geinke.\nMomentu honetan 70 persona gagoz “nagusien” taldean eta 150 “txikien” taldean. Dana dala, egia da bizi garan garaiak gero eta gatxago egiten dauala dantza taldeen biziraupena: alde batetik, personak gero eta estresatuago eta arduratuago bizi gara: ikasketak, praktikak, lanean hasi ostean ikasten jarraitu beharra, erreleboetan lan egin beharra… Eta horrek gatx egiten dau ensaioetara etortea. Beste alde batetik, herriko jaietan gero eta gitxiago deitzen dabez dantza taldeak eta gero eta gitxiago zaintzen da arlo hau instituzinoen aldetik. Gure ustez, euskal kultureak eta euskal nortasunak iraungo badau, ezinbestekoa da kultura tradizionalaren inguruan lanean gabilzan taldeok be laguntzea eta gure presentzia eta eragina indartzeko neurriak imintea.\n4.- Dantza talde ugari dagoz Euskal Herrian. Zeintzuk dira Andra Mari Dantza Taldearen ezaugarriak eta bereizgarriak?\nAndra Mari Dantza Taldeak dantza eta ospakizun tradizionalak batu dauzan moduan erakutsi gura ditu, gure erroak ondo ezagutzen laguntzeko modurik egokiena dala iruditzen jakulako. Gaur egun, dantza taldeetan dantzak euren osotasunean egiteko bildurra edo dagoala dirudi (kantsagarritzat joten diralako edo), baina guk uste dogu gure herriak holan egiten baeban dantzan, holan plazaratu behar dogula.\n5.- Galdakaon sortu arren, laster urten eban bertoko mugetatik Andra Mari dantza-taldeak eta Nazinoarteko Dantza Jaialdietan be parte hartu izan dozue, Galesen berbarako. Zelan sortu zan kanpora joateko ideia hori? Baegoan garai hareetan hara eta hona ibilteko baliabide nahikorik?\nIdeia bera, goian aitatuko Sabino Larrearen buruan sortu zan. Akaso, orduko denporatan Europarentzako "ostenduta" egoan Euskal Herri hau plazaratzeko asmoagaz, faxismoak bahituta eukan kulturea erakusteko.\nBaliabide askorik ez egoan, ez, baina Sabinoren gogoak eta taldekideon militantziak harresi guztiak gainditu ebazan.\nGaur egun be, gauzak ez dira lar aldatu: gure kulturea bahituta egon beharrean, urre gorrizko kaiola baten bizi dala esan geinke; urre gorrizkoa, baina kaiolea; eta Sabino Larrea baten faltan (g.b.), taldekideon militantziak bultzatzen dau taldea gorantza, harresiak gainditzeko; holantxe lortzen doguz baliabideak.\n6.- Dantza-taldearen 50. urteurrena ospatzeko hainbat ekitaldi antolatu dozuez urte osorako. Bateren batzuk nabarmentzekotan...\nGure arima kulturalarentzako: erromeriak berbiztutea; atzo, gaur eta biharko Andra Mari taldearen jaialdi nagusia ("beteranoak", geu eta txikiak dantzan); Euskal Herriko talde-lagunakaz egingo dogun jaialdia; nazinoarteko taldeakaz hartu-emonak (Inauteriak Bulgariarrakaz, Maiatzeko erreginak Eslobakiarrakaz, San Juanak Serbiarrakaz...); herriko umeakaz ospatutako Urte barria eta Errege Eguna...\nGaur egun hain ezagun diran ikuskizun handien ikuspegitik: urtarrilean ETBn zuzenean ikusi zan dantzatutako mezea; Urrian, Euskalduna Jauregian (gure 50 ure honeetako bidean lagun izandako kantari eta dantzariakaz) ospatuko dogun jaialdia; abendurako preparetan gagozan gaur egungo euskal musikearen jaialdia...\nBaina gauza bat esan behar dogu: guretzako dan-danak dauka interes bardina; lehenagoko gauza "txikiak" eta gaur egungo ikuskizun "haundiak", ze gure taldea eta gure jentea atzokoa eta gaurkoa da.\n7.- Garagarrilean Boisera zoaze, Jaialdi 2005ean parte hartzeko. Zelako harrerea eukiten dozue nazinoartean?\nSano ona beti, eta ez gu garalako bakarrik. Guk beti esan dogu Euskal Herriko edozein talde serio batek (ondo ensaiatu eta landutakoak) itzelezko harrerea eukiko dauala munduko edozein lekutan. Gure arbasoek sortu, zaindu eta transmitidu deuskuena da altxorra, ez geu.\nBoisen eukiko doguzan ikusleak euskal zuztarrekoak dira eta harrerea ona izango dala badakigu.\n8.- Euskal Herri luze-zabaleko dantzak eskaintzen dozuez zuen ohiko ekitaldietan. Zelan izaten da ikasketa-prozesua?\nGauzak ondo egin gura diranean, ikasketa-prozesua nahiko gogorra izaten da, behintzat herritik zuzenean hartu behar danean: lehenengo, ordu asko pasau behar dira herriko zaharrak entzuten, datuak batzen...; gero, ensaiau, estiloa hartu, musikea landu... ; azkenean, gure zaharrentzat berezkoa zan gune berezi eta ia magiko baten batu behar gara musikoak eta dantzariak.\nBeste talde baten eskutik ikasten danean, arlo teknikoa errazagoa izaten da, ensaietako orduak bardinak izaten diran arren.\n9.- Ensaioak, behin eta barriro pausu bera eta dantza bera egin beharra, domeka goizetan ekitaldi ugari... gazteek atzera egiten dabe hau guztiau jakiten dabenean?\nHori aldrebesko gurdi baten modukoa izaten da: idiak (gaur egun bizi dogun giroak) atzerantza egiten dau, eta gurdiak (taldea eta bertako dantzari eta musikoak) aurrerantza. Badakigu nahiko gatxa dala hori ulertzea, baina holan da.\n10.- Ohitura zaharreko ospakizun erritualak indartzeko be, egutegi berezia antolatu dozue. Zeintzuk dira egun horreek? Ohitura honeek galtzen dagozala uste dozue?\nAsko, galtzen barik, galduta dagoz honezkero (herrietan behintzat). Dana dala, guk uste dogu urteokaz barriro herriratzea (Galdakaon behintzat) lortzen goazala. Holan, Galdakaoko kaleetatik Santa Ageda, zezeilaren 4an, Inauteriak, Maiatzeko erreginak edo Maiak, San Juanak, Olentzeroa... ikusi leitekez. Ganera, uste dogu hemendik aurrera herriko umeakaz Urte barria eta Errege Eguna be egitea lortuko dogula.\n11.- Non ikusten dozu taldea beste 50 urte barru?\nEuskal arimearen baztertxu baten eta, aldi berean, mundu zabaleko plazatan.\nEuskal Herriaren kontzientzia kolektiboan: gure arbasoen kantu zaharrak abesten eta gure Herriaren askatasuna dantzatzen; betiko moduan.\nKepa Artetxe eta Mikel Zamalloa, Andra Mari dantza-taldeko kideak\nTaldea Montrealen (Quebec), 1995an\nLlangollen International Festival (Gales), 1968an\nDantzari dantza, 1972


BRTA, Euskadiko Ekosistema Teknologikoa Sustatzeko Aliantza Gorena, jarri dute martxan | El Correo\nZurekinBRTA, Euskadiko Ekosistema Teknologikoa Sustatzeko Aliantza Gorena, jarri dute martxan\nArantxa Tapia, atzo, Euskadiko Ekosistema Teknologikoa Sustatzeko Aliantza Gorenaren aurkezpenean. / IREKIA\n200 eta 250 milioi euro bitarteko inbertsio publiko-pribatua bideratuko da proiektura\nUNAI SARRIUGARTE Lunes, 10 junio 2019, 22:07\nBRTA, Euskadiko Ekosistema Teknologikoa Sustatzeko Aliantza Gorena, jarri du martxan Eusko Jaurlaritzak. Atzo izan zen Basque Research & Technology Alliance partzuergoaren aurkezpen ekitaldia eta, arduradunek azaldutakoaren arabera, 200 eta 250 milioi euro bitartean bideratuko dira proiekturako. Diru laguntza publikoak eta pribatuak erabiliko dira. Gauzak horrela, Jaurlaritzak eta Bizkaiko, Gipuzkoako eta Arabako laguntza ekonomikoez gaindi, BGAE erakundeek eta beste zenbait enpresak ere dirua jarriko dute, hauen artean, Mondragon Taldea.\n2017ko urtarrilean jakinarazi zuen egitasmoa Arantxa Tapia Eusko Jaurlaritzako Ekonomiaren Garapenerako sailburuak. Tapiak orduan helarazi zuenez: «Jaurlaritzak funts bat sortzea aurreikusi du enpresen errotzea bermatzeko».\nZein izan da funts hori sortzeko arrazoi nagusia? Azken urteotan espainiar estatuko zenbait empresa atzerriko multinazionalen esku geratu izan dira. Gamesa, Guascor eta ITP, esaterako. Siemensek lehenengo biak erosi egin zituen eta ITP Rolls Royce konpainiak bereganatu egin zuen. Aurreko astean, berriz, Euskaltel Zegona funts britainiarrak erosi egin zuen. Hori dela bide, Eusko Legebiltzarrak dituen baliabide guztiak erabil ditzala eskatu zion Eusko Jaurlaritzari, Euskaltelek sustraitze ahalik handiena izan dezan Euskadin.\nFuntsak enpresen errentagarritasuna hobetzea izango du helburu. Konpainiak bertan errotzea bermatuz eta tokian tokiko ekoizpen sarearekiko lotura handitzea. Izan ere, Jaurlaritzak zentro teknologikoen gaineko kontrola handitu nahi du.\nBestalde, Ricardo Bueno Zabalo izango da BRTAko zuzendaria. Egoitza Gipuzkoan izango du partzuergoak, Mendaroko Kurutz-Gain industrialdean. Aliantzaren lehendakaria, berriz, Tapia bera izango da.\nHonako hauek izango dira aliantzaren kideak: Jaurlaritza eta haren menpeko SPRI industria agentzia, hiru foru aldundiak, lau ikerketa zentro: CIC Biogune, CIC Nanogune, CIC Biomagune eta CIC Energigune eta hamabi zentro teknologiko: Azterlan, Azti, Ceit, Cidetec, Gaiker, Ideko, Ikerlan, Lortek, Neiker, Tecnalia, Tekniker, eta Vicomtech.\nItp, Tecnalia, Tekniker, Gamesa, Spri, Euskera\nEugene Chulkov fisikariak Euskadi Ikerketa Saria jasoko du bihar Biocruces Bizkaiak 332 ikerketa proiektutan eta 290 proba klinikotan dihardu lanean


Txinako zentsurea mundu zabalean - bizkaie.biz\nZigor Aldama\t2020-07-08 11:19 Bidaide\nIgitaiaren eta mailuaren trolls-akaz alkarbizi, besterik ez dago.\nGauza jakina da mendebaldeko sare sozialak galarazota dagozala Txinan. Alderdi Komunisteak kanpoko informazinoa Txinan sartu ez daiten ezarritako lubakiari aurre egiteko nahitaezkoa da VPN software magikoa erabiltea. Baina txinatarrei gai horrek ez deutse ardura Txinan bertan sortutako erraldoi teknologikoek jatorrizkoen gainetik dagozan produktuak sortu dituela, berbarako, Twitter Weibo da Txinan, WhatsApp WeChat zein, Uber Didi. Salbuespena LinkedIn da, izan be, baimena dabe munduko bigarren potentzian jarduteko; Txinako lege eta arauak zintzo beteten ditu eta zentsurearen aurrean men egiten dau. Marra gorriak argi dagoz, sexuaren eta biolentziaren arloetan, biak dagoz galarazota baina aitatu arauok zalantzazkoak dira polikearen munduan. Nabarmen igarten da Txinan eta kanpoan zelan jorratzen diran barriak: Gobernua ardatz daben albisteak zein bideoak dituenak ezin doguz irakurri Txinan.\nNiri neuri bertan behera itxi eustien profila Txinan argitaratutako komik arrazista baten gaineko eretxi kritikoa emoteagaitik (arraza baltz eta zuriko kanpotarrak zaborra zirala eta zaborrontzira bota behar zirala erakusten eban); aurrerago WeChat-etik kendu behar izan eben. LinkedIn-ek emondako arrazoi ofiziala izan zan gorrotoa suspertzen ebala aitatu komikiak, benetan arraroa arrazismoa kritiketako eretxia zala neurea. Antza, kasua aztertu eta profila berrezarri eustien aldrebeskeriagaitik parkamena eskatuz; baina gaiari ez eutsien merezidu eban garrantzia emon eta Txinako zentsurearen gaineko barriketaldirik eta holakorik ez\neben inondik inora onartu.\nOrain arte Txinako gorabeherak izan dira horreek baina hilaren 4an, hankaz gora jarri ginan: Zoom, bideo-deiak egiteko Txinan jaio eta iparameriketako Eric Yuanek sortu eta kudeatutako aplikazinotik bateren batek aldi baterako edo kendu egin zituala AEBetan eta Hong Kongen bizi arren, Tiananmengo hilketak gogoratzeko online saioetan parte hartutako hiru aktibisten profilak. Enpreseak ez eban arrazoirik aitatu baina aurrerago onartu egin eben Txinako Gobernuak eskatuta hartu zala erabagia: Maiatzean eta bagilaren hasieran Txinako Gobernuak adierazo euskun sareetan sustatzen ebizan lau ekitaldi jentetsu legez kanpokoak zirala Txinan eta ahalik eta azkarren kentzeko Zoom plataformatik; eta enpreseak bete egin eban agindua.\nZoom-ek berbea emon dau Txinako Gobernuaren jarrera eta eretxiek Txinatik kanpoko erabiltzaileei ez deutsela kalterik egingo baina argi itxi dau Zoom-ek ez dauela indarrik adierazpen askatasunaren kontra dagozan gobernuen legeak aldatzeko. Kontuak kontu, Google bilatzailearen bilaketak zentsuretako Txinako Gobernuaren aginduari men egin ez eta herrialdetik alde egin eban arren, Zoom-ek LinkedIn-en antzera jokatuko dau Txinak asko daukalako eskaintzeko eta, esangura horretan, teknologia landuko dau Gobernuak legez kanpokotzat jo leikezan kanpoko eragin guztiak Txinan sartu ez daitezan.\nZoom-en kasuan nahastautako aktibistak bildur dira Txinako autoritarismo zibernetikoak ez ete dituan mugak zeharkatuko, Txina zentsurea mundura zabaltzen dagoala ohartarazo dabe. Askok pentsetan dabe Txinatik kanpoko ahots kritikoak isilarazoteko ahaleginak Pekineko diplomaziaren estrategia dirala. Twitter-ek salatutako desinformazino kanpainatan be antzemon da aitatu jarrerea, izan be, milazak profil kendu behar izan ditue.\nTxinan beharrean gabizan kazetariok Txinaren aldeko trolls-en erasoak izaten doguz sarritan eta azken urteotan gero eta larriagoak dira. Batzuk erraz antzemoten dira, profil barriak, gehienetan anonimoak, jarraitzaile gitxikoak, Txinako prensa ofiziala zein Madrileko Enbajadearena bertxiotzen dabenak, errespetu gitxikoak eta batzuetan irainak jaurtiten dituenak. Baina danak ez dira bots. Espainian bizi eta komunismoaren eta erregimen txinatarraren alde egin behar dala pentsetan dabenak be badagoz, tekladuaren burrukalariak dira eta horreen kontra egitea sano gatxa da: Twitter-en aurkeztutako salaketak eta emoitzak asko atzeratzen dira eta, beraz, igitaiaren eta mailuaren trolls-akaz alkarbizi, besterik ez dago.


Zer da ama-aplikazio bat? mobile app\nIngelesez bertako "ama". Horregatik telefono mugikorrak garatu sistema eragilearen zehatz baten azpian Native aplikazioak. Hauek dira ezagutza espezifikoak eta gaitasunak arlo honetan duten jabe adituek kudeatu. ama-aplikazioetan, diseinu atsegina, free to the mobile sistema eragilea elkarreragin dira, Internet konexio bat edo offline bidez operatu daiteke.\nNative aplikazio - Garapen dela gailua plataforma bat eskuragarri dago. Adibidez, zehazki Android eta iPhone plataformetan diseinatuta daude mugikorren aplikazioetan daude. teknologia modernoaren garapenarekin batera, hainbat aplikazio (jaiotzez, hibridoak, web) azaleratzea agertu aukera. denda espezializatuak (App Store, Google Play) bitartez deskargatu eta smartphone instalatutako Native aplikazioak.\nberezitasuna da plataforma zehatz bat dutela diseinatuta daude, "jatorrizko" programazio hizkuntza erabiltzen denean idazten. aplikazioa da sistema eragilea zehatz bat diseinatu bada, ondo funtzionatzen du eta itxura natural. Horrez gain, aplikazioak erraz erabili ahal software telefonoaren ezaugarriak; kamera bat, mikrofono bat, jokalari eta gailu gisa baliabideak aurrezten.\nama-aplikazioen adibide ospetsuena bat - Shazam. Zer abestia da beste gailu batean jolasten definitzen du. Shazam da dendan ezarri, Interneterako sarbidea harentzat eskatzen da, eta telefonorako grabagailua behar du. Instagram - popular bertako aplikazio bat beharrezkoa dela sare konexioa da.\nmunduan Mobile aplikazio gaur - komunikazio pertsona eta enpresen arteko komunikazio kanal bat. negozioan ezinbestekoak dira. Horien bidez, zerbitzua edo produktua saldu ahal izango duzu bezeroekin komunikatzeko, enpresa bazkide egitura sortzeko. aplikazio mugikorrak lagunduko optimizatzeko enpresaren barneko komunikazioan. aplikazio mugikorrak bidez Today egunkariak irakurri, azken berriak ikasteko, telebista ikusi, filmak. Eta hori guztia, egun eta kokapena garaian kontuan hartu gabe. Eskaerak modu ondasunak, zerbitzuak present sustatzeko. Hau marketing tresna bat da. Horrez gain, aplikazio mugikorren sare sozialak bisitatu ahal bidez daiteke, lagunekin komunikatzeko eta negozioak. berezitasuna da smartphone garatzaileentzat aplikazioa izateko egin daiteke, batez ere proiektu zehatz bat egiteko.\nnegozioa bertako aplikazioak garatzeko hiru etapa nagusiak bidez. Lehenengoa - Dagoen web gune baten telefonoa (web-aplikazioak sortzea) pean egokitzapen bat da. Bigarren etapa - hibrido aplikazioak web teknologia eta ezaugarriak mobile konbinatuz sortzea. Hirugarren urratsa - telefono mugikorrak bertako aplikazioetan idaztea. gehienetan baliabide-intentsiboa da, baina gailu sistema eragilearen aukera ere ahalbidetzen du, eta espero diren emaitzak lortzeko ondorioz zabaldu telefonoak funtzionalitate. Arrakasta jatorrizko aplikazio beraien errendimendu handiko, leuna, egonkortasuna, Internet gabe lan egiteko gaitasuna araberakoa da. Jarraitu Appstorean deskargatzen aukera ematen garatzaileei salmenten estatistikak jarraitzeko. Erabili bertako aplikazio, beharrezkoa prozesatzeko datu eta abiadura handiko eragiketa kopuru handi bada.\naplikazio mugikorrak motak: jatorrizko, web eta hibridoa izan antzekotasunak. Native bereziki esaterako iOS sistema eragilea idatzita dago. Android, Irabazi Telefonoa. Aplikazio dendetan bidez dute kargatzen dira eta beren baldintzak betetzen. Native aplikazioak exekutatu azkar eta sistema eragile zehatzak optimizatzeko arazten. gailuak funtzioak sarbidea izango dute. Aplikazio hauek daiteke Internet edo konexiorik gabe exekutatu.\nWeb aplikazio guneak bertsio mugikorra batera komunean ezaugarri, baina elkarreragina aurreratu dute. Dute gunearen erabili telefono smart bidez ahal izateko sortzen dira. Bere alde nagusia da aplikazioa ez du zertan instalatu egin behar da. Lan guztiak egiten da nabigatzaile baten bidez. bertako eta web bidezko aplikazio arteko desberdintasuna informazio libreki kontrolatzeko gaitasuna da.\nHibridoak aurreko bi funtzioak uztartzen. Aplikazioa zure telefonoan software egiten du lan, gurutze-plataforma gisa. denda aplikazioak Internet bidez exekutatzen kargatzen. Mashup - ezagunenetako erabiltzaileen artean. Native erabiltzen da informazioa prozesatzeko abiadura handiko (sare sozialak, jokoak, edo geokokapena) behar baduzu. Gogoratu jatorrizko Android aplikazioa ez da izango iPhone edo beste telefono smart plataformarekin lan.\nNative aplikazio abantaila zenbaki bat dauka. errendimendu handiko, sistema eragilea jakin batekin elkarrekintza, energia-kontsumoa txikia, telefonoaren memorian, erabiltzeko erraztasuna. Aplikazio honen abantailak, besteak gehienez funtzionalitate eta abiadura bikaina, telefonoaren softwarea sarbidea, kasu batzuetan, Internet konexioa ez erabiltzeko beharrezkoa. Jaitsi eta instalatu aplikazioa posible da denda berezi baten bidez bakarrik.\nNative aplikazio gabeziak ditu. bere garapenerako denbora luzez gainetik aplikazio horiek kostua hartzen. sustatzailearen behar da programazio ingurune zehatz ezagutza. Horrez gain, bertako sistema eragilea bakar batean egiten du lan. ezer aldatu zure eskaera behar baduzu, beste sarrera bat askatu behar duzu.\nNative mobile aplikazioa zehaztuko da oinarritutako sistema smartphone eragilea. Ordena nahi duzun aplikazioa hautatzeko, edozein denda, adibidez, Google Play gisa joan, eta egokia hautatzeko. Jaitsi ezazu eta instalatu. Normalean, aplikazioak ez Internet konexiorik ez badago funtzionatuko du. Ezin baduzu instalatu, egiaztatu telefonoaren memoria kopurua. nahikoa instalatu behar da.\nZer esan nahi du "jatorrizko aplikazioa"? Askorentzat, esaldi hau new dirudi, baina, egia esan, ia guztiak gadgets erabiltzaile modernoa da aurrean egunero. bezala ibil dadin, jatorrizko aplikazioa garatzaileei idatzi kode pertsonalizatua. komando Sistema honek, ordenagailu hizkuntza, bertan interpretatuko da telefonoa. ezarritako aplikazioan argibideak erabiltzaileak bere gaitasun osoa potentzial konturatzen ahal izango dira. txertatuta sustatzailearen komandoak, luzera eta span desberdinak izan daitezke. Native aplikazioak exekutatu azkar delako capacious, baina apur kodea.\nezagunenetako programazio aplikazio Hizkuntza - Java. garatzaileei aukera handia ematen du. Bere aldakortasunari, erosotasuna ahalbidetzen ahalik simple enpresa aplikazio eta azkarren sortu nahi duzun. Plus Java-garapena da bere tresnak diren guztiak PC sistema eragileak, besteak beste, Linux eta MacOS eskuragarri. aplikazioak garatzeko etorria Java nahi baduzu, ordenagailu bat exekutatzen MacOS X. iOS jatorrizko aplikazio Android zenbat denbora garapen gastatu desberdina behar duzu.\nama-mobile aplikazioa Free festa laguntzen erabiltzaile sortzeko. handia web diseinatzaile askotan. Gehien eta ezagun - da My-aplikazioak, Net2Share, BuildApp, MobiumApps, Appsa4u. Adibidez, diseinatzaile My-aplikazioak independentean aplikazioa sistema eragile iOS eta Android pean biltzen. Erabiltzaileak hamar aurrez diseinatutako txantiloi bat aukeratu daiteke, aplikazio helburua arabera. Azken emaitza deskargatzeko dendan argitaratuko da.\nama-aplikazioak garatzea garestia da. Bere plan aurretik, aurrekontuak erabakitzeko. funtsak osatuko luke amaitu produktua sustatzeko eta garatzeko bera da. aplikazioa da hainbat sistema eragile prestatu bada, kostua bikoiztu egin da. juridikoek, hala nola, merkataritza-enpresa gisa garatzen inguru. Mashups% 30 gehiago autoktonoak dira, web-prezioa txikia da delako oinarrizko kodea bakar bat, berriz, orain bertako baino horiek errentagarri gehiago garatzeko.\nbertako aplikazio bat sortzea - beti da dirua eta denbora baliabideen hondakin handi bat. Ez dago bezero bakoitzaren aplikazio diseinu estandarra garatzen dira banaka. Prezioa diseinua, sistema eragileak kopurua, teknologia erabiltzea kodea idatziz, lana, azterketa, argitaletxe eta beste ñabardura konplexutasuna barne. Complex aplikazio hainbat milioi errublo kosta liteke. Eta hau garapen bakarra. Argitalpen, probak eta beste zerbitzu osagarriak finantzaketa behar dira. Horregatik aplikazioa prest pozovlit berez ona dela dira handiak enpresek erosi. etorkizunean aplikazioak ekarriko ona errenta eta ordaindu off denboran zehar. Negozioa egiteko, zabalduz bezero oinarria, eskaria handitzea produktuak, irudi positiboa sortzea - aplikazio mugikorra onurak.\ntelefonoak errendimendua aplikazioa nola lan egingo araberakoa. In bertako telefono plataforma eta bere funtzioak sarbide zuzena du, haien errendimendua eragin positiboa dauka. Mashups, behar bezala egin bada, ezin bertako Web bihurtzea. Web-ean oinarritutako aplikazio performance zure Internet konexio-abiaduraren araberakoa da, beraz, hainbat erabiltzaile exekutatu daiteke modu ezberdinetan.\nWindows aplikazio bertako garapena jarraituz, Android, iOS erabiltzaileek iritsi behar da. Aplikazio dendetan bidez Banaketa - aukerarik onena. amaitu produktu eskakizun bereziak, sustatzailearen atxikitzen aldez aurretik daude. Barne-denda politiken araberakoak dira. aplikazioa bazaitu, bere erabiltzaileek deskargatu eta jabeak egiten irabazien igoera sailkapenak. Gogoratu app dendan edozein (bertako eta hibrido garapena), eduki gehituz behar duen prozedura baieztatzeko.\nZer ez du funtzionatzen VKsaver: urrats gida urrats\nNola zure ordenagailua modu seguruan berrabiarazi: zehatza agindu bat\nZer da HTML goiburua?\nAurpegierak ikaskide / eragile emoticons For\nNola bideoa minutu pare bat argazki bat egiteko?\nKyotoko - ez bakarrik apaingarri bat, baina baita ikonoa babesteko\nIkuspegi diagnostikoa. Ikuspegi diagnostikoa metodoak. Computer begi Moskuko diagnostikoa: the klinika onena\nZila Clark. Biografia eta Marilynen argazki\nSoutherner bakoitzak Krasnodar Mosku kilometro zenbat jakin behar\nIreki kontua SP aldeko banku. Zer bankuan kontu korronte bat, SP irekitzeko In?\nFoam garbiketa: deskribapena eta abantailak\nGoxoa txokolatea A Gazta Errezeta eta sekretuak!\nGaia eta familia legea metodoa. Familia-zuzenbidearen kontzeptua


Uraren arloko hezkuntza, gaikuntza eta ingurumen-sentsibilizazioa\nNazioarteko bilera ezberdinen babespean sortutako dokumentu-sorta zabalean islatuta gelditu da, azken urteotan, hezkuntzak ingurumen-politiketan izan behar duen egitekoa, eta horien artean honako hauek nabarmendu ahal dira, besteak beste: MAB Programa (1971), Stockholmeko Konferentzia (1972), UNESCOk koordinatutako Ingurumen Hezkuntzako Nazioarteko Programa (PIEA, 1975), Brundtland txostena (1987), Rioko Adierazpena (1992), Aalborgeko Gutuna (1994) eta Johannesburgeko Garapen Iraunkorreko Munduko Gailurra (2002). Horietan guztietan, inguruan dugun ingurumen-narriaduraren prozesu arras azkarra alderantzikatzeko tresna baliagarritzat azaltzen da ekintza hezitzailea, gizarteak esku har dezan. Informazioaren hedapena nahiz hiritarren gaikuntza, sentsibilizazioa eta hezkuntza lehentasunezko ekintza bihurtu dira, beren plan eta programetan gizartean ingurumen-hezkuntza sustatzeko eta aldaketa-prozesuak bideratzeko beharrezko neurriak barne hartu behar dituzten Gobernuen politiketan, komunikazio, ikaskuntza eta ezagutzaren kudeaketaren bitartez konponbide iraunkorretarantz jotzeko.\nUraren alorrean, uraren kudeaketa eta erabileraren inguruko pentsamoldea aldatzearekin lotuta dago funtsezko erronketako bat. Uraren kudeaketan funtsezkoa den ekintza berrorientatzeak eskatzen duen aldaketa, batik bat, antropozentrikoa izatetik, kudeaketa ekosistemikoa eta holistikoa izatera pasatzen da, kudeaketa horretan ingurumen-balioek lehentasuna izan behar dutelarik. Pentsamolde-aldaketa horri arrakastaz ekin ahal izateko, gizarte-pedagogiako lan handia eta interesa duten eragile guztien erantzukidetasun erabakigarria behar dira. Horrela, ingurumen-arloko prestakuntza eta hezkuntza eta hiritarren kontzientziatzea eta sentikortzea funtsezkoak bihurtu dira, europar esparruan uraren politika arautzen duten hainbat legek eta arauk derrigortzen dituzten ingurumeneko eskakizun berriak arrakastaz lortzeko. Zuzentasuna, eraginkortasuna, aurreztea eta, batez ere, ur-ingurunearen kontserbazioa, narriatutako ibai-ondare ahula kontserbatu, babestu eta zaintzera zuzendutako uraren kudeaketa-eredu berriak oinarri dituen zutabeak bihurtu dira.\nIkastaro honen helburua da gizartearen kultura- eta pentsamolde-aldaketaren alde egingo duten argudioak ematea, aldaketa horren bitartez ur eta ibaietaz dugun kontzeptua (ur-biltegi hutsak), uraren ekoizpenerako baliagarritasunak, funtzioak eta lurraldeari, ingurumen, ekologia, paisaia, gizarte, kultura eta emozio eta zentzumenen alorrean, lotutako balioak aldatzerik izan dadin. UEZ bezalako nazioarteko ingurumen-lege berrietan uraren balorazioaz eta kudeaketaz jasotako ikuspegi berriek, babes, kontserbazio eta garapen iraunkorraren paradigma ezartzen dute funtsezko erreferentziatzat. Baina alderdi horiek ezingo dira lortu gizarteak ur eta ibaien inguruko pentsamoldea sakonki berritzen ez badu.\nAdministrazio ezberdinetako (Eusko Jaurlaritza, Foru Aldundiak eta Udalak) arduradun politiko eta teknikoak, nahiz uraren kudeaketaren profesionalak eta arduradunak, ingurumen-arloko hezitzaileak eta gaian interesa duten ikasle eta lizentziadun guztiak.\nGehienezko lagun-kopurua taldeko: 30 lagun\nEskola-orduak: 30 ordu\nVíctor PEÑAS (Geografian doktorea eta Uraren Euskal Agentziako Erakundeen arteko Harremanetarako teknikaria).\nSarrera (2 ordu)\nUra eta ibaia, bizitzaren euskarri eta naturaren dohaina.\nUraren eta ibaien inguruko gaien gaineko gizarte-pertzepzioa.\nIngurumen-hezkuntza, garapen iraunkorraren gakoa.\nIngurumen-hezkuntza lege-araudian (7 ordu)\nHezkuntza nazioarteko ingurumen-politiketan: ibilbide historikoa unerik garrantzitsuetan zehar.\nUraren Esparru Zuzentaraua, Europar Batasunean uraren gaineko politikak arautzen duena. Printzipioak eta oinarriak.\nGarapen Iraunkorraren Euskal Ingurumen Estrategia (2002-2020): Ingurumenaren iraunkortasuneranzko bidea.\nIraunkortasunaren aldeko hezkuntzarekiko konpromiso baterantz Euskal Autonomia Erkidegoan. Erronka berriak Nazio Batuen Garapen Iraunkorrerako Hezkuntzaren Hamarkadaren (2005-2014) aurrean.\n1/2006 Legea, ekainaren 23koa, Euskal Autonomia Erkidegoaren Urei buruzkoa.\nPlangintza hidrologikoaren eta hiritarren parte-hartzezko prozesua.\nEgungo egoeraren diagnostikoa: gaiaren arazoak eta egoera (7 ordu)\nUra eta ibaiak araututako hezkuntza-sisteman. Zer irakasten dugu eta nola irakasten dugu?\nUra hiritarren pentsamendu kolektiboan. Ibaiei buruzko arrazoibidea gizartean: Hurbilpen bat, plangintza hidrologikoari lotutako hiritarren parte-hartzezko prozesuen azterketa eta baloraziotik.\nUrari buruzko gaien tratamendua hedabideetan.\nAdministrazioko profesionalak eta teknikariak\nHezkuntza, gaikuntza eta sentsibilizazioaren erronka etikoa Uraren eta lurraldearen Kultura Berria lortzeko (7 ordu)\nUraren Kultura Berriaren printzipioetan oinarritutako hezkuntza: pentsamolde-aldaketaren beharra ur-ingurumena ulertzeko moduan.\nAldez aurretiko ideien arazoak. Paradigmak aldatzeko ordua da: uraren inguruko mitoak eta topikoak baztertuz.\nGizartearen klima-aldaketaren eta ur-baliabideen arteko loturaz kontzientziarazi eta jakinarazteko erronka.\nJarduketak eta proposamenak araututako hezkuntza-sisteman.\nParte-hartzerako hiritarren hezkuntza.\nHedabideentzako jarduketak eta proposamenak.\nAdministrazioko profesional eta teknikarien prestakuntza-arloko eginkizuna.\nUraren arloko ingurumen-hezkuntza eta -sentsibilizazioa sustatzeko tresnak eta esperientziak (7 ordu)\nUrari eta ibaiei buruzko boluntarioen eta parte-hartzezko ingurumen-arloko programak eta proiektuak.\nAztertu Programa (Azterkosta eta Ibaialde), EAEn.\nVoluntaRíos, AndaRíos Programa eta Rius Proiektua.\nGazte Foroa: Hezkuntza-arloko esperientzia eskola-ikasleak ibaien mundura hurbiltzeko.\nUraren Euskal Agentziaren uraren alorreko ingurumen-hezkuntza eta -sentsibilizazioaren aldeko erronka, ingurumen-hezkuntza eta parte-hartzezko esperientzia gisa, eta Euskal Autonomia Erkidegoko ur-ingurunea hobeto ezagutu ahal izateko.\nIbaiari buruzko ikasgelak\nHezkuntza eta sentsibilizazioa sustatzen dituzten jarduerak garatzeko dirulaguntzen programa.\n5 ikasgaik osatzen dute ikastaroa eta, guztira, 30 ordu irauten du honela banatuta: lehenengo ikasgaiak 2 ordu eta gainerakoak, 7na ordu. Ikasgai bakoitza eduki baten ingurukoa da, eta eduki hori ponentzia gisa landuko du ikastaroaz arduratutako irakasleak.\nEbaluazio jarraitua da. Ikasleak ezartzen du, askatasunez, ikasteko erritmoa, baina ponentziak argitaratu ahala dagozkien ikasgaiak ikasi eta ariketak egiteko gomendatzen da. Ponentzia bakoitzaren amaieran ariketa bat egingo du irakasleak, eta horretan, ponentziaren gaiari buruzko hainbat galdera izango dira. Ebaluazio-ariketa egin ondoren, ikastaroaren arduradunak zuzendu egingo du, eta ikastaroan izena eman duten ikasle guztiekin batera aztertuko da. Ondorengoak izango dira ikasleei proposatu ahal izango zaizkien azterketako eginkizun eta ariketetako batzuk:\nHiru aukeren artean hautatu beharreko galdera motzen bi ariketa.\nAztertutako ponentziari buruzko hausnarketa pertsonal laburra.\nProposatutako gaiari buruzko eztabaida-gunea ezartzea.\nPonentzian aurkeztutako gaiari buruzko entseguak.\nPonentzian landutako gaiari buruzko bi iritzi-artikulu idaztea.\nIkastaroan esku hartzen duten guztien (ikasleak, irakasleak eta zuzendaritza) eskura izango den taula baten bitartez jarraitu ahal izango da ikasle bakoitzaren ebaluazio-egoera.\nhttp://www.uragentzia-cursos.net plataforma digitalaren bitartez jarraituko da Ikastaroa eta lortuko dira dokumentu guztiak. Sartzeko, ikasle bakoitzak erabiltzaile-kode eta pasahitz bana izango ditu.\nIkastaro honen bitartez EHUren aukera askeko 2 kreditu lor ditzakete, urriaren 29ko 1393/2007 Errege Dekretuak ezarritako antolamenduaren aurreko ikasketa-planak egiten ari diren ikasleek. Ez, ordea, Graduko ikasketak egiten ari diren ikasleek.\nIzena emateko data: Irekita 2011ko irailaren 15era arte. Bidali matrikulatzeko inprimakia honako helbide honetara: vpenas@uragentzia.net\nInskripzioa (0.1 Mb)\nIkastaroaren hasiera-eguna: 2011ko Irailaren 26a\nIkastaroaren amaiera-eguna: 2011ko Urriaren 28a\nDiploma: Uraren Euskal Agentziak emandako ziurtagiria.\nOharra: Izen emate epea bukatu ostean, aukeratuak izan diren pertsona kopurua ikusita, bi lan talde egitea erabaki da. Honako data hauek izango dituzte ikasgaiak irakurri, prestatu eta ariketak egiteko\n1. Lan taldea\n1. eta 2. ikasgaiak: irailaren 26a / ariketak emateko epea: urriaren 2a\n3. ikasgaia: urriaren 3a / ariketak emateko epea: urriaren 9a\n4. ikasgaia: urriaren 10a / ariketak emateko epea: urriaren 16a\n5. ikasgaia: urriaren 17a / ariketak emateko epea: urriaren 23a\nGeratu litezkeen ariketak emateko eta zuzentzeko epea: urriaren 24tik 28ra\nZiurtagiriak: urriaren 28tik aurrera\n1. eta 2. ikasgaiak: azaroaren 7a / ariketak emateko epea: azaroaren 13a\n3. ikasgaia: azaroaren 14a / ariketak emateko epea: azaroaren 20a\n4. ikasgaia: azaroaren 21a / ariketak emateko epea: azaroaren 27a\n5. ikasgaia: azaroaren 28a / ariketak emateko epea: abenduaren 4a\nGeratu litezkeen ariketak emateko eta zuzentzeko epea: abenduaren 5tik 15ra\nZiurtagiriak: abenduaren 15tik aurrera


Tuberkulosiaren tasa 30 kasukoa da 100.000 biztanleko, Frantzian halako bi. | Consumer\nTuberkulosiaren tasa 30 kasukoa da 100.000 biztanleko, Frantzian halako bi.\nArrisku horietako bat "infekzioak gurutzatzea" da, gure herrialdean GIBak eragin handiagoa duelako.\nTuberkulosiaren intzidentzia-tasa 30 kasukoa da urtean 100.000 biztanleko, hau da, Frantzian halako bi eta Marokon halako erdia. Joan Caylá doktoreak, Bartzelonako tuberkulosiaren ikerketa-unitateko koordinatzaileak, datu horien berri eman du Tuberkulosiaren Nazioarteko Eguna dela eta antolatutako “Erantzun eraginkor, koherente eta iraunkor baten alde” mahai-inguruan.\n“Gertaera horren arrazoietako bat Espainiak jasaten dituen aldaketa demografikoei zor zaie, tuberkulosi-tasa handiak dituzten herrialdeen immigrazioari, hala nola Errumania, Maroko, Ekuador eta Txina, etorkinen nazionalitate nagusiak baitira”, azaldu zuen doktoreak. Gainera, Espainian herrialde horietan baino GIBtasa handiagoak daude, eta, beraz, gaur egun “infekzio-gurutzaketa gertatzen da”, esan zuen Caylák.\nGaixotasun horrek gaur egun duen arazo handienetako bat da erresistentzia anitzeko bihurtzeko prozesuan dagoela, eta, beraz, gero eta zailagoa da sendatzea. Caylák nabarmendu zuenez, “oso garrantzitsua da kasuak gertutik jarraitzea, sendatzen diren eta, batez ere, erregistratzen diren jakitea, diagnostikatutako kasuen erdiak ez baitira erregistratzen”. Doktoreak adierazi zuen beharrezkoa dela “zaintza aktiboko sistemak ezartzea” hilkortasunari eta ospitaleko altei dagokienez. Bartzelonan egiten ari den programa edo Galizian abian jarri zen plana nabarmendu zuen: “2006an, 76 kasu gutxiago izan ziren 100.000 pertsonako, eta orain, berriz, 30 kasu”.\nCaylák eskatu zuen gaixotasun horren aurkako borrokak “lehentasun politiko bihurtu behar duela, Osasunaren Mundu Erakundearen DOTS estrategiak azpimarratzen duen bezala”. Horregatik eskatu zuen “Espainian tuberkulosiari aurrea hartzeko eta kontrolatzeko plana bultzatzeko eta, era berean, bultzada hori autonomia-erkidegoek ere beren gain hartzeko”.\nTuberkulosiaren txertoetarako Aereas Mundu Fundazioko Kanpo Gaietako zuzendari exekutiboa den Peg Willingham-ek ere parte hartu zuen mahai-inguruan, eta etorkizunean gaixotasun horri erantzun globala hobetzeko beharrezko tresnak zein izango diren azaldu zuen. Willinghamek adierazi zuenez, txertorik erabilienak 80 urte ditu jada, eta, beraz, eraginkortasuna galdu du. Horrez gain, gaur egungo tratamenduetan eta diagnostiko-metodoetan erabiltzen diren botikak ere desagertu egin dira. Izan ere, gaixoak hiesa duenean, kasuen %20 baino ez dute detektatzen. Aereas-en ordezkariak azpimarratu zuen “etorkizunerako itxaropena dagoela gaur egun garatzen diren eta urte gutxi barru erabilgarri egongo diren botika, diagnostiko eta txerto berrietan”.\nEspainia incidencia-eu tuberkulosi


2011 Otsaila | STMnoticias\n2011ko Otsailak 25 (No Ratings Yet) 0 iruzkin\nMuseoaren leloa den Zatoz zuganaren ildotik, museoaren erakusketa iraunkorreko Erronkak izeneko atalaren bideoinstalazioko bi ikusentzunezko hiritarren partehartzeari esker burutuko dira. Horretarako, bi ekimen desberdin jartzen dira martxan eta ohar honen bitartez horietako batean, Kulturartekotasuna erronkarrekin lotuta dagoen horretan, parte hartzeko gonbitea luzatu nahi du museoak.\nDeialdi publiko baten bitartez, hiritar guztiak ikusentzunezko honetan parte hartzera gonbidatu nahi ditugu. Horrela, gure gizartearen familia argazki bat egitea lortu nahi dugu, bere aniztasuna islatuko duena arraza, sexu, adin, kultura eta kondizio sozial ezberdinetako pertsonak bilduz, gutxiengoengan arreta berezia jarrita.\nParte hartzeko deialdia irekita dago eta otsailaren 28tik martxoaren 5era bitartean burutuko da Baiona, Bilbo, Donostia, Iruñea eta Gasteizen. Egun bakoitzean, grabaketa talde bat dagokion hirian egongo da eta set-ak prestatuko dituzte gune publiko edo kultur etxeetan gizarte mosaiko honetan parte hartu nahi duen guztia grabatzeko. Datozen astelehen eta asteartean Donostian izango dira eta hau izango da egutegia:\n2011-02-28 Donostia – Casares-Tomasene Kultur Etxeko musika aretoan (10:00-14:00) eta Okendo Kultur Etxeko ekitaldi aretoan (16:00-20:00).\n2011-03-1 Donostia – EHUko Aularioan (10:00-14:00) eta Udal Liburutegiaren Fermin Calbeton kaleko Haur Liburutegian (16:00-20:00).\nHortik aurrera beste hirietan egingo dira grabaketak:\n2011-03-2 Iruñea Centro Comunitario Auzoenea (10:00-14:00).\n2011-02-3 Bilbo – “La Bolsa Ibaiondo” zentro zibikoa (10:00-14:00) eta Alhondiga (16:00-20:00).\n2011-02-4 Gasteiz – Aldabe Zentro Zibikoa (10:00-14:00 eta 16:00-20:00).\n2011-02-5 Baiona – Baionako Euskal Museoa (10:00-14:00).\nParte hartzaileek segundu batzuz kamera aurrean egon beharko dute soilik, ezer egin gabe. Ohiko kaleko edo laneko jantziekin etortzea eskatu nahi diegu, bereziki prestatu gabe.\nTags: jarduerak, san telmo museoa, Berrikuntza proiektua Zabaldu albistea::\n2011ko Otsailak 21 (No Ratings Yet) 0 iruzkin\nGipuzkoako Foru Aldundiak eta San Telmo Museoak bost urterako lankidetza hitzarmena sinatu dute, kultur eskaintza elkar hartuta garatzeko. Adostutakoaren arabera, San Telmo Museoak urtean 350.000 euro jasoko ditu Foru Aldunditik, aldizkako erakusketak eta horiekin loturiko jarduketen finantzaketarako. Aurten, kopuru hori, 300.000 eurokoa izango da, museo berria apirilean zabalduko dela kontutan hartuta.\nGaur, Markel Olano Gipuzkoako diputatu nagusiak eta Odon Elorza Donostiako alkateak sinatu dute lankidetza hitzarmena San Telmo Museoan.\nPrentsaurreko berdinean, museoaren inaugurazio data azaldu da, martxoaren 28a, eta baita erakusketa programazioaren ildo nagusiak ere, 2011 urteko programazioaz gain. Apirilaren 2an irekiko ditu ateak bisitarientzat museoak, “6mila milioi Beste” erakusketarekin, ateak zabalik 2an eta 3an eginik.\nIrailetik azarora “Federico Fellini. Ilusioen zirkoa” ikusi ahal izango da San Telmon, eta urte amaieran hasita, “Euskal artearen inguruan” izenburuko erakusketa, museoak berak ekoiztua.\nTags: erakusketa, san telmo museoa Zabaldu albistea::\n2011ko Otsailak 18 (No Ratings Yet) 0 iruzkin\nGaur museoan egindako prentsaurrekoan, Odón Elorzak, Donostiako alkateak, eta Alberto Suriok, EITBko Zuzendariak, bi erakundeek sinatutako akordioaren berri eman dute. Hitzarmenaren arabera, Euskal Irrati Telebista San Telmo Museoaren Patrono Pribatua izango da datozen hiru urteetan. Horretarako, EITBk urtero 70.000 euroko ekarpena egingo dio museoari, jenerotan, bereziki publizitate tarteetan –telebista, irrati eta interneten-, eta museoak, bere aldetik, hainbat onura eskainiko dizkio EITBri.\nSuriok adierazi duenez, EITBk beste herrialdeetan kultura munduko erakundeekin duen konpromisoa Gipuzkoara ere ekartzen du hitzarmenaren bitartez. Museoko zuzendariak, Susana Sotok, honek museoarentzat duen garrantzia azpimarratu du eta konfidantza eskertu, bide batez.\nErakusketa orokorraren “Erronkak” atala ere aurkeztu dute prentsaurreko honetan. Elizan erakutsiko dira gizarte honek etorkizunari begira dituen bost erronka: Europa interkonektatua, Genero-berdintasuna, Kulturartekotasuna, Bakea eta giza eskubideak eta Iraunkortasuna. Gehienbat ikusentzunezkoen bitartez aurkeztuko dira, euskal egile askok parte hartu duten proiektu bati esker.\nHauetako bi gai osatzeko, gainera, hiritarren partehartzea eskatuko da, eta horrela, datozen egunotan Donostian, Bilbon, Baionan, Gasteizen eta Iruñean egingo diren grabaketatan parte hartzeko deialdia luzatuko dugu Kulturartekotasunaren pieza egiteko eta astelehenetik aurrera internet bidez testigantzak bidaltzeko aukera izango da Europa Interkonektatua osatzen joateko.\nTags: san telmo museoa Zabaldu albistea::\n2011ko Otsailak 17 (1 votes, average: 4,00 out of 5) 0 iruzkin\nGaur aurkeztu dituzte San Telmo Museoaren azterlan ekonomikoa, ordutegiak, prezioak eta erabilera arauak Donostiako Kultura zinegotziak, Denis Itxasok; Donostia Kulturako zuzendariak, Antton Azpitartek; eta museoko zuzendariak, Susana Sotok, prentsaurrekoan.\nMuseoaren azterlan ekonomikoaren arabera, museoaren gastuei eta diru-sarrerei buruzko aurreikuspenak eta egindako estimazioak aurkeztu dituzte, sarreren salmentarekin, alokairuekin, babesleekin eta erakundeen laguntzarekin kontatuta. Udalak, orain arte bezala, bere gain hartuko du museoaren aurrekontuaren parte nagusia.\nMuseoaren sarrera orokorrak 5 euro balioko du, eta badira baita prezio murriztua duten hainbat modalitate, 3 eurotan -ikasleak, 65 urtetik gorakoak…- eta doako sarrera ere, 18 urtetik beherakoentzat, besteak beste.\nOrdutegia, bestalde, 10:00etatik 20:00etara izango da, asteartetik igandera. Astelehena izango da itxiera eguna, jaieguna denean ezik.


Erre - - Tolosaldeko ataria\nSaioa Etxegia Eizagirre 2018-06-20 14:06\nEz du inork sentsazio hori izan? Harrapatuta zaude, baina nahiago duzu berton geratu. Ez baitakizu estutzen zaituen horrek zenbateraino besarkatzen zaituen eta zenbateraino ito. Sadikoa dirudi. Agian horrela da, baina badirudi zure burua zigortzen duzula plazera sentitu arte. Edo alderantziz.\nDislexiaz irakurtzen duzu gertatua eta horregatik ez duzu ulertzen nola iritsi zaren honaino.\nZirrikitua txikiegi eta zuloa irteteko bakarrik. Sartzeko ateak barruraka soilik irekitzen dira. Zerraila arrakala bat besterik ez da, giltza inork ez duena. Ireki diezazuten, edota barruan harrapatuta geldituko diren beldur zara.\nBegi-zuloekin jaikitzen zara egunero. Kezkak, beldurrak eta insomnioa gordetzen dituzten begiko-poltsak. Badute begiak irekita eduki ahal izateko haina pisu, baina betazalak ixtea desiratzen duzu. Akaso, gauean egin izan ez duzun moduan.\nEsna mantenduko zara. Ziztadek ez baitzaituzte esna mantentzen, haien pozoia saiatzen da zu lokartzen. Eta zuk esna darraizu, pozoiak gorputza menderatu aurretik zeure buruari desobedientzia deklaratzen.\nOin(h)arrizkoa dena, oinarri bilakatzen. Apurka-apurka, etxera bueltako apurrak lez, kanpotik ezkutatuko zaren horma eraikitzeko. Teilatutik hasi eta zerua lurrera ekartzeko. (Ka)osa.\nAlde egingo duzu behin eta berriz, zerbaiten aurka joateagatik. Ihesbide eta itzuleraren linboan bilatzen zaituzten bitartean, zuk zeure burua maskararen azpian aurkitu aurretik.\nEranzten jarraituko duzu, isuri nahi duzun guztia erauziz. Bere kabuz eroriko denak ordea, bertan jarraituko du biluztu gabe.\nZauden lekuan zaudela, ez zara bertan egongo. Distantziak (ne)urtzen ikasiko duzu, baina ez nahi bezala. Beti zabiltzalako gorputzetik haratago, azaletik barrurago, isiltasunetik ozenago, galeratik gertuago eta zugandik urrunago.\nAntipodetan aurkituko zara sarri galdu zinen(h)arekin. Noizbait itzuli izan zara, itzulinguruka, baina ez zara sekula iritsi.\nUtzi lokatzez zipriztindutako zapatilak jantzitza, utzi lorratzez beteriko larrua. Gorde errautsak. Kendu dizuten guztiak pisutsuago egin zaitu, aldiro hondoratuz. Agian hori da oinak lurrean sentitzeko modu bakarra. Kalean hotz egiten du eta behin eta berriz eraitsi nahi izan duten herria bezala piztuta zaude oraindik; erretzeko prest.


Etxeko suaren inguruan sortutako mitologia\nEtxeko sua, etxeko sinbolotzat, eta antzinekoei eskeinitako oparitzat ere hartu ohi da.\nMesedeak eskatzen zitzaizkion, umeen bigarren hortzak, adibidez, hau esanez: "To zaharra, eta ekar ezak berria."\nSutik ateratako ilentia (tizón), iluntzeen iturritik ekartzen zen ura purifikatzeko erebiltzen zen. Gero, kafearen eltzean sartzen zen, gusto hobea emateko.\nSu hau itzalterakoan, ohea joan aurretik, otoitz egiteko ohitura ere ba zen garai batean gure herrietan. Zuberoan, hau egin ondoren, bartzuna (paleta), eta orrikak (tenazak) jartzen ziren su ondoan, gurutz bat eginez.\nTximistaren aurka, berriz, erramua ematen zitzaion suari.\nBeste ohitura batzuk ere ba zituzten gure arbasoek. Adibidez, gazte batek su inguruen buelta bat ematen bazuen, gero ezkondu eta famili hartan sartuko zela esaten zen. Kanpotik ekarritako katuak, berriz, hiru buelta eman behar zituen laratzaren inguruan, ihes ez egiteko.\nElizari lotuta, berriz, ba zen beste ohitura bat: Su berria (bedeinkatua) eliz ondoan egoten zen, eta etxera igo behar izaten zen. Urruti bizi zirenek, batez ere, (nere amak ordu erdiko bidea ba zuen elizatik bere etxera, Berrobin) komeriak izaten zituzten su berri hori etxera eramaten. Alanbre batekin igotzen zen (Ezeegia bazen, itzali egiten zen, eta iharregia baldin bazen, erre). Gero, etxeko sutan sartzen zen.\nBukatzeko, hona hemen gorde diren zenbait esaera:\n"Etxeko labatzak daki etxeko berri"\n"Abe atsa infernuko lebatza (=laratza), pobrea zeruko lorea"


Udal liburutegian ordenagailuak erabiltzeko araudia - Beasaingo Udala\nUdal liburutegian ordenagailuak erabiltzeko araudia\nArgitaratua: 10 Uztaila 2013\nGAO 2013ko uztailaren 10ko 138. Zk.\nApirilaren 2ko Erregimen Lokaleko Oinarrien 7/1985 Lege Erregulatzaileko 70.2 artikuluan, azaroaren 28ko 2568/1986 Erret Dekretu bidez onetsitako Entitate Lokalen Antolamendu, Funtzionamendu eta Erregimen Juridiko Erregelamenduko 196.2 artikuluan eta 1955eko ekainaren 17ko Dekretu bidez onetsitako Korporazio Lokalen Zerbitzu Erregelamenduko 7.2 artikuluaren arabera, 2013ko maiatzaren 23an Udalbatza Osoak «udal liburutegian ordenagailuak erabiltzeko araudiari» hasierako onespena eman zion testu osoa Gipuzkoako ALDIZKARI OFIZIALEAN argitaratzen da, hasierako erabaki hori behin betikoa bihurtu delako, erreklamazioak aurkezteko epean ez delako inolakorik aurkeztu.\nAdministrazio bidean behin betikoa den erabaki honen aurka, Administrazioaren aurkako helegitea jar daiteke Gipuzkoako Administrazioaren aurkako Auzi–gaien Epaitegiaren aurrean, jakinarazpen hau jasotako egunaren biharamunetik hasita zenbatutako bi hilabeteko epearen barruan.\nBeasainen, 2013ko uztailaren 16a. Koldo Agirre Mujika, alkatea. (7154)\nBeasaingo Udal Bibliotekan Interneterako sarbidea duten ordenagailuen erabilpena honako baldintza hauekin egingo da:\nEuskadiko Irakurketa Publikoko Sareko bazkidea izatea beharrezkoa izango da.\n12 urte bitarteko pertsonek zerbitzu horiek erabiltzeko amaren, aitaren edo tutorearen baimen sinatua beharko dute.\nEkipoak banaka erabiltzeko dira.\nOrdenagailuak liburutegian onargarriak diren gauzetarako soilik erabiliko dira:\nSarean informazioa aurkitzeko eta ofimatikako paketea erabiltzeko, jabetze intelektuala, copyrighta eta lizentziak errespetatuz.\nEzin da jolastu, ez eduki pornografikoak, bortitzak edo xenofoboak dituzten orrialdeetan sartu, ez eta arau-hauste penala ekar dezakeen atzialdirik egin ere.\nBibliotekako langileek bibliografiari eta erreferentziei buruzko aholkua emango dute, baina ez dute inola ere laguntza teknikorik emango.\nOrdenagailua pertsona bakoitzak egunean ordu batez erabil dezake gehienez.\n15’ arte dohanik.\n15’ tik 60’ = 0.50 €.\nInprimakiak behar izanez gero, gehienez 10 orri inprimatu ahal izango dira.\nTasak: 0.10 € kopia bakoitzeko.\nOrdenagailuaren soinua erabiltzeko bakoitzak bere entzungailuak erabili beharko ditu.\nErabilpena eskatzen duenak arduratu beharko du ordenagailua zaintzeaz eta behar bezala erabiltzeaz. Ezin izango du manipulatu, ezta kanpoko programarik instalatu ere.\nArau horiek betetzen ez badira, zigorrak ezarriko dira, ordenagailuen erabilpenerako eskubidea kenduz ondoko baremo honen arabera:\nArau-hauste oso larria izango da: Ordenagailua suntsitu edo hondatzea, eskabidea eperik zehaztu gabe eteteaz gain, bazkideak ordaindu beharko du ezaugarri berberak edo antzekoak dauzkan ordenagailu berri bat erosteko kostu ekonomikoa. Beasaingo Udalak erabaki eta bete beharko du neurri hori.\nArau-hauste larria izango da: Ordenagailua manipulatzea edo kanpoko programak instalatzea, jabetza intelektualari, copyrightari eta lizentziei kalte eginez erabiltzea, eduki pornografikoa, bortitza edo xenofoboa duten orrialdeetan sartzea, eta erabilpena eskatu duena ez den beste pertsonaren batek erabiltzea. Arau-hauste horregatik erabilpen eskubidea eten egingo da urte beterako.\nArau-hauste arinak izango dira: Bibliotekan lasaitasunari edo ordenari kalte egiten dion portaera desegokia izatea. Bibliotekako langileek pertsona hura hasieran horretaz ohartaraziko dute, eta araua hausten jarraitzen badu zehapena ezarriko diote; horrenbestez, ordenagailuen mailegurako eskubidea eten egingo da 6 hilabeterako.\nAzken eguneratzea: 2013/11/20


Proiektua: “Hiri Lagunkoiak pertsona guztientzat” – Zerbikas Fundazioa\n“Hiri Lagunkoiak pertsona guztientzat” egitasmoak HERRITARREN KONTZIENTZIA piztu nahi du HIRIKO IRISGARRITASUNAREN inguruan. Nerabeek, aniztasun funtzionala duten pertsonek lagunduta, beren ingurunea mapatuko dute (eta OpenStreetMap-en partekatu). Ondoren, ingurune hori hobetzeko proposamenak aurkeztuko dituzte (irisgarritasun txosten bat eginez).\n“Hiri Lagunkoiak” proiektuaren egitasmoa herritarren kontzientzia piztea hiriko irigarritasunaren inguruan izango da. Proiektu honek aniztasunean eta irisgarritasunean gazteria sentikortzea, guztion artean ibilbide lagunkoiak eta seguruagoak lortzeko datuak batzea eta hiriko irisgarritasun txostenak egitea, ditu helburu nagusitzat\nWeb : http://ciudadesamigables.org\nTf: 618 15 92 69\nProyecto: «CIUDADES AMIGABLES PARA TODAS LAS PERSONAS»18 enero, 2017De sufrir la escuela a vivirla o de cómo el aprendizaje-servicio cambia a quien lo practica19 enero, 2017